open-index/open-wikipedia-markdown huggingface dataset:
നിലമേൽ ഗ്രാമപഞ്ചായത്ത്

കൊല്ലം ജില്ലയുടെ തെക്കുകിഴക്ക് ഭാഗത്ത് സ്റ്റേറ്റ് ഹൈവേയുടെ ഇരുവശങ്ങളിലുമായി ഏകദേശം 22.02 ചതു:കിലോമീറ്റർ വിസ്തൃതിയിൽ കിടക്കുന്ന ഭൂപ്രദേശമാണ് നിലമേൽ ഗ്രാമപഞ്ചായത്ത്. ജില്ലയിലെ ചടയമംഗലം ബ്ളോക്കിൽപ്പെടുന്ന പഞ്ചായത്താണ് നിലമേൽ. കൊട്ടാരക്കരയിൽ നിന്നും 25 കി.മീറ്റർ അകലെ സ്ഥിതി ചെയ്യുന്ന നിലമേൽ പഞ്ചായത്ത് സമാന്തരമായുള്ള കുന്നുകളും, താഴ്വരകളും നിറഞ്ഞ ഭൂപ്രദേശമാണ്. കൊട്ടാരക്കര താലൂക്കിലെ ‘നെല്ലറ’ എന്ന് അറിയപ്പെട്ടിരുന്ന ഗ്രാമമാണ് നിലമേൽ . ഇത്തിക്കര ആറിന്റെ പോഷക നദികൾ ഇവിടെ നിന്നും ഉത്ഭവിക്കുന്നു. നിലമേൽ വില്ലേജിൽപ്പെടുന്ന ഈ പഞ്ചായത്തിന്റെ വിസ്തീർണ്ണം 22.02 ച.കി.മീറ്ററാണ്. ചടയമംഗലം പഞ്ചായത്തിലെ കൈതോട്, മുരുക്കുമൺ , മുളയക്കോണം, നിലമേൽ എന്നീ വാർഡുകളും, പോരേടം, കുരിയോട് വാർഡുകളുടെ ഏതാനും ഭാഗങ്ങളും ചേർത്ത് 1977-ൽ നിലമേൽ പഞ്ചായത്ത് രൂപവൽക്കരിക്കപ്പെട്ടു. പഞ്ചായത്തിലെ ഏറ്റവും പ്രധാനപ്പെട്ട സ്ഥലം നിലമേൽ ജംഗ്ഷൻ ആണ്.
## അതിരുകൾ
നിലമേൽ പഞ്ചായത്തിന്റെ അതിരുകൾ: തെക്ക്- തിരുവനന്തപുരം ജില്ലയിലെ പഴയകുന്നുമ്മൽ പഞ്ചായത്ത്, വടക്ക്- ചടയമംഗലം പഞ്ചായത്ത്, കിഴക്ക്- കടയ്ക്കൽ പഞ്ചായത്ത്, പടിഞ്ഞാറ്- തിരുവനന്തപുരം ജില്ലയിലെ കിളിമാനൂർ , മടവൂർ പഞ്ചായത്തുകൾ എന്നിവയാണ്. 
## വാർഡുകൾ
#എലിക്കുന്നാംമുകൾ  	 
#വലിയവഴി 	
#നെടുംപച്ച 	
#മുളയക്കോണം 
#മുരുക്കുമൺ 
#പുതുശ്ശേരി 
#കോളേജ് 	
#വെളളാംപാറ 
#ചേറാട്ടുകുഴി 
#ഠൌൺ 	
#ബംഗ്ലാംകുന്ന് 
#വയക്കൽ 	
#കൈതോട്

## സ്ഥിതിവിവരക്കണക്കുകൾ

## ഔദ്യോഗിക വെബ് വിലാസം
www.lsgkerala.in/nilamelpanchayat 

## അവലംബങ്ങൾ
*http://www.trend.kerala.gov.in  
*http://lsgkerala.in/nilamelpanchayat 

*Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ഡയറൈറ്റ്

ഒരു പാതാളശിലയാണ് **ഡയറൈറ്റ്**. കറുത്ത നിറമുള്ള ഡയറെറ്റിൽപ്രധാനമായും പ്ലാജിയോക്ലെയ്സ് ഫെൽസ്പാർ, ഹോൺബ്ലൻഡ്, പൈറോക്സീൻ എന്നീ ധാതവങ്ങളുടെ വൻതരികൾ അടങ്ങിയിരിക്കുന്നു. ചിലപ്പോൾ ചെറിയൊരു ശതമാനം ക്വാർട്ട്സും ഉൾപ്പെടാം. ക്ഷാരീയ ഫെൽസ്പാറിന്റെ വർധനവ് ശിലയെ മോൺസൊനൈറ്റാക്കി മാറ്റുന്നു. ഹോൺബ്ലൻഡിന് കറുപ്പോ തവിട്ടോ നിറമായിരിക്കും. ക്വാർട്ട്സിന്റെ ശതമാനം വളരെ കൂടുതലുള്ള (67 ശതമാനം) ഡയറൈറ്റിനെ ക്വാർട്ട്സ് ഡയറൈറ്റ് എന്ന് വിശേഷിപ്പിക്കുന്നു. മൈക്കാ ഡയറൈറ്റിൽ മൈക്കയുടെ പരിണാമം കൂടുതലും ക്വാർട്ട്സിന്റെ ശതമാനം കുറവുമായിരിക്കും.
പനയം ഗ്രാമപഞ്ചായത്ത്

കൊല്ലം ജില്ലയിൽ കൊല്ലം താലൂക്കിൽ ചിറ്റുമല ബ്ളോക്കിലാണ് പനയം ഗ്രാമപഞ്ചായത്ത് സ്ഥിതി ചെയ്യുന്നത്. പനയം വില്ലേജുപരിധിയിലുൾപ്പെടുന്ന  പഞ്ചായത്താണ് പനയം ഗ്രാമപഞ്ചായത്ത്.  പെരിനാട് പഞ്ചായത്തിനെ വിഭജിച്ചുകൊണ്ട്, 2000-ത്തിലാണ് പനയം ഗ്രാമപഞ്ചായത്ത് നിലവിൽ വന്നത്. സമുദ്രനിരപ്പിൽ നിന്നും ശരാശരി 23 മീറ്റർ ഉയരത്തിലാണ് ഇവിടുത്തെ ഭൂപ്രദേശങ്ങൾ സ്ഥിതി ചെയ്യുന്നത്. കൃഷിയും അനുബന്ധതൊഴിലുകളുമാണ് ഇവിടുത്തെ ജനങ്ങളുടെ മുഖ്യ ഉപജീവനമാർഗ്ഗം. കായൽ മത്സ്യബന്ധനം ഉപജീവനമാർഗ്ഗമാക്കിയവരും ഇവിടെയുണ്ട്. കാർഷികവിളകളിൽ തെങ്ങ്, നെല്ല്, കശുവണ്ടി, കുരുമുളക്, ഏത്തവാഴ, എന്നിവ ഉൾപ്പെടുന്നു. ചെറുകിടവ്യവസായങ്ങളായ കയറ്, കശുവണ്ടി, ഇഷ്ടിക, ഓട്, തീപ്പെട്ടി, കൊപ്രസംസ്കരണം തുടങ്ങിയവയാണ് വ്യവസായരംഗത്തെ പ്രമുഖസംരംഭങ്ങൾ. മനോഹരമായ ഭൂപ്രകൃതിയുള്ള പ്രദേശമാണ് പനയം ഗ്രാമപഞ്ചായത്ത്.

## അതിരുകൾ
വടക്കുഭാഗത്ത് പേരയം പഞ്ചായത്തും, പടിഞ്ഞാറുഭാഗത്ത് പെരിനാട് പഞ്ചായത്തും, കിഴക്കുഭാഗത്ത് കുണ്ടറ, ഇളമ്പള്ളൂർ, കൊറ്റങ്കര പഞ്ചായത്തുകളും, തെക്കുഭാഗത്ത് കൊറ്റങ്കര പഞ്ചായത്തുമാണ് പനയം ഗ്രാമപഞ്ചായത്തിന്റെ അതിരുകൾ.
## വാർഡുകൾ
#പെരുമൺ പടിഞ്ഞാറ്  	 
#പെരുമൺ കിഴക്ക് 
#പെരുമൺ പി.എച്ച്.സി. 	
#റെയിൽവേസ്റ്റേഷൻ 
#ചെമ്മക്കാട് 
#ചാറുകാട് 	
#ചാത്തിനാംകുളം 
#ഗുരുകുലം 
#പാൻപാലിൽ 	 
#കണ്ടച്ചിറ 	
#താന്നിക്കമുക്ക്
#ചോനംചിറ 	 
#അൻപഴവയൽ 
#പനയം 	
#കോവിൽമുക്ക് 
#ചിറ്റയം

## സ്ഥിതിവിവരക്കണക്കുകൾ

## അവലംബങ്ങൾ
*http://www.trend.kerala.gov.in  
*http://lsgkerala.in/panayampanchayat
*Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
പന്മന ഗ്രാമപഞ്ചായത്ത്

കൊല്ലം ജില്ലയുടെ വടക്കുപടിഞ്ഞാറുള്ള കരുനാഗപ്പള്ളി താലൂക്കിൽ വരുന്ന ചവറ ബ്ളോക്കുപരിധിയിലാണ് **പന്മന പഞ്ചായത്ത്** സ്ഥിതി ചെയ്യുന്നത്. ചവറ ബ്ളോക്കിൽ ഏറ്റവും കൂടുതൽ വിസ്തീർണ്ണമുള്ള രണ്ടാമത്തെ പഞ്ചായത്താണ് പന്മന. അതേസമയം ഇതേ ബ്ളോക്കിൽ ഏറ്റവും കൂടുതൽ ജനസംഖ്യയുള്ള പഞ്ചായത്തുമാണിത്. 16.85 ചതുരശ്രകിലോമീറ്ററാണ് പന്മന പഞ്ചായത്തിന്റെ വിസ്തൃതി. ഒരു ചതുരശ്രകിലോമീറ്ററിൽ 3000-ത്തിനടുത്താണ് ഇവിടുത്തെ ജനസാന്ദ്രത.  അപൂർവ്വ ധാതുമണൽ കൊണ്ടു സമ്പുഷ്ടമാണ് ഈ പ്രദേശം. ടൈറ്റാനിയം പിഗ്മെന്റ് ഫാക്ടറിയെന്ന വൻകിട വ്യവസായസ്ഥാപനം ഈ പഞ്ചായത്തിലാണ് പ്രവർത്തിച്ചുവരുന്നത്. കയർ നിർമ്മാണവും സമുദ്രോൽപ്പന്ന കയറ്റുമതിയുമാണ് ഇവിടുത്തെ ജനങ്ങളുടെ മുഖ്യതൊഴിൽ

## അതിരുകൾ
വടക്കുപടിഞ്ഞാറുഭാഗത്ത് കരുനാഗപ്പള്ളി നഗരസഭയും, വടക്കുകിഴക്കുഭാഗത്ത് തൊടിയൂർ പഞ്ചായത്തും, കിഴക്കുഭാഗത്ത് തൊടിയൂർ, തെവലക്കര പഞ്ചായത്തുകളും, തെക്കും, തെക്കുപടിഞ്ഞാറു ഭാഗത്തും ചവറ പഞ്ചായത്തും, പടിഞ്ഞാറുഭാഗത്ത് അറബിക്കടലുമാണ് പന്മന പഞ്ചായത്ത് അതിരുകൾ.

## വാർഡുകൾ
#കൊല്ലക  
#വടക്കുംതല 	
#പനയന്നാർകാവ് 	
#ചാമ്പക്കടവ് 	 
#പറമ്പിമുക്ക് 	 
#വെറ്റമുക്ക് 	 
#മുല്ലക്കേരി 	
#മനയിൽ 	
#മാവേലി 	
#മിടാപ്പള്ളി 	 
#കണ്ണൻകുളങ്ങര 	
#നടുവത്ത്ചേരി 	 
#ചോല 	 
#വടുതല 	 
#കോലം 	 
#കളരി 	 
#മേക്കാട് 	
#ചിറ്റൂർ 	 
#പൊന്മന 	
#പന്മന 	 
#പോരുക്കര 	 
#വടക്കുംതലമേക്ക് 	 
#കുറ്റിവട്ടം
## ആരാധനാലയങ്ങൾ
പത്മന സുബ്രഹ്മണ്യക്ഷേത്രം വടക്കുംതല മുസ്ലിംജമാഅത്ത് പുതുശ്ശേരി കോട്ടമുസ്ലീംജമാഅത്ത്
പനയന്നാർകാവ് ദേവീക്ഷേത്രം പോരൂക്കര മുസ്ലീംജമാഅത്ത് കുറ്റിവെട്ടം മുസ്ലീംജമാഅത്ത് കന്നേറ്റി മുസ്ലീംജമാ അത്ത് തെങ്ങിൽദേവീക്ഷേത്രം കാട്ടിൽ ക്ഷേത്രം കല്ലുംപുറം ഷറഫുൽ ഇസ്ലാം തൈക്കാവ് വെറ്റമുക്ക് ശ്രീ കൃഷ്ണ സ്വാമി ക്ഷേത്രം വലിയവീട്ടിൽ ശ്രീ ഭദ്രകാളീ  ദേവി ക്ഷേത്രം  തെക്കേ മണ്ണൂർ ശ്രീ ഭുവനേശ്വരിദേവി ക്ഷേത്രം പുളിന്താനത്ത്‌ ശ്രീ ഭദ്രകാളീ ദേവി ക്ഷേത്രം

## സ്ഥിതിവിവരക്കണക്കുകൾ

## ഔദ്യോഗിക വെബ് വിലാസം
www.lsgkerala.in/panmanapanchayat

## അവലംബങ്ങൾ
*http://www.trend.kerala.gov.in  
*http://lsgkerala.in/panmanapanchayat 
*Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
പേർഷ്യൻ ഗൾഫ്

ഇറാന്റെയും അറേബ്യൻ ഉപദ്വീപിൻ്റെയും ഇടയിലുള്ള ഉൾക്കടലാണ് **പേർഷ്യൻ ഗൾഫ്** എന്നു പറയുന്നത് (ഫാർസി : شاخاب فارس, *ശാഖാബ് ഇ ഫാർസ്*). ഗൾഫ് എന്നു പറഞ്ഞാൽ ഉൾക്കടൽ എന്നാണ് ഇംഗ്ലീഷിൽ അർത്ഥം. ഹോർമൂസ് കടലിടുക്ക് ഇതിനെ ഒമാൻ ഉൾക്കടലുമായി ബന്ധിപ്പിക്കുന്നു. ഇതിന്റെ തീരത്തുള്ള അറബ് നാടുകളുമായി പൗരാണിക കാലം മുതൽ തന്നെ ഇന്ത്യക്കാർക്ക് സുദൃഢമായ ബന്ധമാണുളത്.
thumb|Bunting H.S.Q34/24CM Hanover,1620 published in iranology fundation2008 page168

## ഗൾഫ് രാജ്യങ്ങൾ
സൗദി അറേബ്യ, ഒമാൻ, ഐക്യ അറബ് എമിറേറ്റ്, കുവൈത്ത്, ബഹറൈൻ, ഖത്തർ എന്നിവയാണു ഗൾഫ് രാജ്യങ്ങൾ എന്ന പേരിൽ അറിയപ്പെടുന്നത്. ഈ ആറു പെട്രോൾ ഉല്പാദക രജ്യങ്ങൾ ചേർന്ന് ജി.സി.സി. എന്ന പേരിൽ സഹകരണ സംഘടന നിലവിലുണ്ട്.അംഗ രാജ്യങ്ങൾക്കിടയിലെ തർക്കം പരിഹരിക്കലും സാമ്പത്തിക സൈനിക രംഗങ്ങളിൽ സഹകരിക്കലുമാണ് ഇതിന്റെ മുഖ്യ ലക്ഷ്യം.
## അവലംബം

വർഗ്ഗം:കടലിടുക്കുകൾ
വർഗ്ഗം:ഇന്ത്യൻ മഹാസമുദ്രത്തിലെ കടലുകൾ
പത്തനാപുരം ഗ്രാമപഞ്ചായത്ത്

കൊല്ലം ജില്ലയിൽ, പത്തനാപുരം ആസ്ഥാനമായ പത്തനാപുരം താലൂക്കിൽ പത്തനാപുരം ബ്ളോക്കിൽ പത്തനാപുരം, പട്ടാഴി വടക്കേക്കര എന്നീ വില്ലേജുകൾ ഉൾപ്പെടുന്ന ഗ്രാമപ്പഞ്ചായത്താണ് പത്തനാപുരം. 28.8 ച.കി.മീ വിസ്തീർണ്ണമുള്ള ഈ പഞ്ചായത്ത് ഉൾപ്പെടുന്ന അസംബ്ളി മണ്ഡലത്തിന്റെ പേരും പത്തനാപുരമെന്നാണ്

## അതിരുകൾ
പത്തനാപുരം പഞ്ചായത്തിന്റെ അതിരുകൾ വടക്കുഭാഗത്ത് കലഞ്ഞൂർ പഞ്ചായത്തും തെക്കുഭാഗത്ത് കല്ലടയാറും, തലവൂർ പഞ്ചായത്തും കിഴക്കുഭാഗത്ത് പിറവന്തൂർ പഞ്ചായത്തും പടിഞ്ഞാറുഭാഗത്ത് പട്ടാഴി വടക്കേക്കര, പട്ടാഴി തെക്കേക്കര പഞ്ചായത്തുകളുമാണ്.

## വാർഡുകൾ
#ഇടത്തറ  	 
#നെടുമുരുപ്പ് 	
#വാഴപ്പാറ 
#ചിതൽ‌വെട്ടി 
#മാങ്കോട് 
#പൂങ്കുളഞ്ഞി 	
#നെടുമ്പറമ്പ്
#നടുക്കുന്ന് വടക്ക് 
#നടുക്കുന്ന് തെക്ക്
#ഠൌൺ തെക്ക് 
#മഞ്ചളളൂർ 	 
#കാരംമൂട് 	
#മൂലക്കട 
#കുണ്ടയം
#മാർക്കറ്റ്  
#കല്ലുംകടവ്
#ഠൌൺ സെൻട്രൽ 
#ഠൌൺ വടക്ക് 
#പാതിരിക്കൽ

## സ്ഥിതിവിവരക്കണക്കുകൾ

## അവലംബങ്ങൾ

*http://www.trend.kerala.gov.in  
*http://lsgkerala.in/pathanapurampanchayat 
*Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
പട്ടാഴി ഗ്രാമപഞ്ചായത്ത്

കൊല്ലം ജില്ലയിൽ പത്തനാപുരം താലൂക്കിൽ പത്തനാപുരം ബ്ളോക്കിലെ ആറ് ഗ്രാമപഞ്ചായത്തുകളിൽ പടിഞ്ഞാറ് കല്ലടയാറിനോടു ചേർന്ന് തെക്കുഭാഗത്തായി പട്ടാഴി ഗ്രാമപഞ്ചായത്ത് സ്ഥിതി ചെയ്യുന്നു. പട്ടാഴി എന്ന ഗ്രാമപ്രദേശം കല്ലടയാറിന്റെ ഇരു കരകളിലുമായി സ്ഥിതി ചെയ്യുന്നു. 
## അതിരുകൾ
പഞ്ചായത്തിന്റെ അതിരുകൾ  പട്ടാഴി വടക്കേക്കര, പത്തനാപുരം, തലവൂർ, മൈലം എന്നീ പഞ്ചായത്തുകളാണ്‌.
## വാർഡുകൾ
#താഴത്ത് വടക്ക്  	
#എറത്ത് വടക്ക് 
#മീനം 	 
#പന്തപ്ളാവ് 
#പന്ത്രണ്ടുമുറി 	 
#പുളിവിള 
#മൈലാടൂം പാറ 
#പനയനം 
#ഠൌൺ 	
#കന്നിമേൽ 	
#നടുത്തേരി 	
#തെക്കേത്തേരി 	 
#മരുതമൺ ഭാഗം

## സ്ഥിതിവിവരക്കണക്കുകൾ

## അവലംബങ്ങൾ
*http://www.trend.kerala.gov.in  
*http://lsgkerala.in/pattazhipanchayat 
*Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
പട്ടാഴി വടക്കേക്കര ഗ്രാമപഞ്ചായത്ത്

കൊല്ലം ജില്ലയുടെ  വടക്കുമദ്ധ്യഭാഗത്തായി സഥിതി ചെയ്യുന്ന  പട്ടാഴി വടക്കേക്കര ഗ്രാമപഞ്ചായത്ത് മലമ്പ്രദേശത്തോടുചേർന്ന ഒരു ഇടനാടൻ ഉൾഗ്രാമമാണ്. ജില്ലയിലെ പത്തനാപുരം താലൂക്കിൽ പത്തനാപുരം ബ്ളോക്കിൽ ഉൾപ്പെടുന്ന ആറ് പഞ്ചായത്തുകളിൽ ഒന്നാണ് പട്ടാഴി വടക്കേക്കര ഗ്രാമപഞ്ചായത്ത്. 18.07 ചതുരശ്ര കിലോമീറ്റർ  മൊത്തം വിസ്തീർണ്ണമുള്ള ഈ പഞ്ചായത്തിനെ എട്ടു വാർഡുകളായി  പിരിച്ചിരിക്കുന്നു. ഏറത്തുവടക്ക്  വാർഡിലാണ് പഞ്ചായത്താഫീസ് സ്ഥിതി ചെയ്യുന്നത്. കൊല്ലം ജില്ലയിലെ ഒരേ ഒരു സെക്കൻഡ്   ഗ്രേഡ് പഞ്ചായത്താണിത്. 1979 ജനുവരി 19-ന് ഔദ്യോഗികമായി പട്ടാഴി വടക്കേക്കര ഗ്രാമപഞ്ചായത്ത് നിലവിൽ വന്നു.  
## അതിരുകൾ
പഞ്ചായത്തിന്റെ അതിരുകൾ  ഏനാദിമംഗലം, പത്തനാപുരം, പട്ടാഴി തെക്കേക്കര,ഏഴംകുളം  എന്നീ പഞ്ചായത്തുകളാണ്‌.
## വാർഡുകൾ
#താഴത്ത് വടക്ക്  
#ഗോവിന്ദമഠം 
#ചെളിക്കുഴി 	
#മാർക്കറ്റ്
#മണയറ 
#മാലൂർ 	
#കരിമ്പാലൂർ 	 
#വട്ടക്കാല 	
#മീനം വടക്കേക്കര 	
#കടുവാത്തോട് 
#ഏറത്ത് വടക്ക് 
#തെങ്ങമൻ‌മഠം 	
#മെതുകുന്മേൽ

## സ്ഥിതിവിവരക്കണക്കുകൾ

## അവലംബങ്ങൾ
http://www.trend.kerala.gov.in  

http://lsgkerala.in/vadakkekarapanchayat 

Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ലോകനാഥൻ ഐ.എ.എസ്.

അനിലിന്റെ സംവിധാനത്തിൽ കലാഭവൻ മണി, കലാശാല ബാബു, രഞ്ജിത്, ഗായത്രി ജയറാം എന്നിവർ പ്രധാനവേഷങ്ങളിൽ അഭിനയിച്ച് 2005-ൽ പുറത്തിറങ്ങിയ ഒരു മലയാളചലച്ചിത്രമാണ് ***'ലോകനാഥൻ ഐ.എ.എസ്.***' സുനിത പ്രൊഡക്ഷൻസിന്റെ ബാനറിൽ എം. മണി നിർമ്മിച്ച ഈ ചിത്രം അരോമ റിലീസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ബിജു വട്ടപ്പാറ ആണ്.

## അഭിനേതാക്കൾ

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക് സംഗീതം പകർന്നത് എം. ജയചന്ദ്രൻ ആണ്. പശ്ചാത്തലസംഗീതം കൊടുത്തത് രാജാമണി. ഗാനങ്ങൾ വിപണനം ചെയ്തത് ജോണിസാഗരിഗ.
; ഗാനങ്ങൾ
# ഓട്ടോക്കാരാ – അഫ്‌സൽ, കോറസ്
# ചിങ്ങക്കാറ്റും – എം.ജി. ശ്രീകുമാർ, സുജാത മോഹൻ
# മഞ്ചാടിക്കുന്നിലിന്നൊരു മൈന പാടി – നിഷാദ്
# പുഞ്ചപ്പാടത്തെ – എം.ജി. ശ്രീകുമാർ, സുജാത മോഹൻ
# മഞ്ചാടി – ബിന്നി കൃഷ്ണകുമാർ
# സാഹിറ സാഹിറ നീ – അഫ്‌സൽ സുജാത മോഹൻ, കോറസ്

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ലോകനാഥൻ ഐ.എ.എസ്.''  – മലയാളസംഗീതം.ഇൻഫോ
* http://popcorn.oneindia.in/title/2235/lokanathan-ias.html

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
ആകാശവല്ലി

കോൺവോൾവുലേസിയേ കുടുംബത്തിലെ ഭാഗികമായ ഒരു പരാദ സസ്യമാണ് **ആകാശവല്ലി** അഥവാ **മൂടില്ലാത്താളി**. ഇലകളില്ലാത്ത ഇവയുടെ തണ്ടിനു് ഇളം പച്ച നിറമാണ്. മറ്റു ചെടികളിൽ പടർന്നു വളരുന്ന ഇവയുടെ ശാസ്ത്രനാമം Cuscuta reflexa എന്നാണ്.

## രൂപവിവരണം
ഇളം മഞ്ഞനിറത്തിലുള്ള പരാദസസ്യമാണ്. നിറയെ ശാഖകളുണ്ടാവും. ആഥിതേയ സസ്യത്തിന്റെ മുകളിൽ പടർന്നുകിടക്കും. ഡിസംബർ മുതൽ മാർച്ചുവരെയാണ് ചെടി പുഷ്പിക്കുന്ന കാലം. വളരെ ചെരിയ പൂക്കളാണ്. 
## രസാദി ഗുണങ്ങൾ
രസം			:കഷായം, തിക്തം, മധുരം

ഗുണം		:പിശ്ചിലം

വീര്യം			:ശീതം

വിപാകം		:കടു

## ഔഷധയോഗ്യ ഭാഗം
വള്ളി

## ഔഷധ ഗുണം
വായു നാശകം. രക്തശുദ്ധി, വേദന,പിത്തരോഗം, ത്വക്ക് രോഗം എന്നിവയുടെ  ചികിത്സയ്ക്ക് ഉപയോഗിക്കുന്നു.

## ചിത്രശാല

File:Cuscuta reflexa moodillathali 01.jpg|ആകാശവല്ലി അഥവാ മൂടില്ലാത്താളി മറ്റു വള്ളിച്ചെടികളിൽ പടർന്ന നിലയിൽ
File:Cuscuta reflexa moodillathali flowers.jpg|ആകാശവല്ലി അഥവാ മൂടില്ലാത്താളിയുടെ പൂക്കൾ
File:Cuscuta_Reflexa_Roxb_-_മൂടില്ലാതാളി_01.JPG|മൂടില്ലാതാളി


## അവലംബം
* കേരളത്തിലെ കാട്ടുപൂക്കൾ ഭാഗം2- മാത്യു താമരക്കാട്ട്, കേരള സാഹിത്യ അക്കാദമി

വർഗ്ഗം:പരാദസസ്യങ്ങൾ
വർഗ്ഗം:കസ്ക്യൂട്ട
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
ആടുതൊടാപ്പാല

ഗംഗാതീരങ്ങളിലും, ഗുജറാത്ത്, ഡക്കാൻ എന്നീ പ്രദേശങ്ങളിലും, കേരളത്തിലെ അർദ്ധനിത്യഹരിതവനങ്ങളിലും സമൃദ്ധമായി വളരുന്ന ചിരസ്ഥായി ഓഷധിയാണ് **ആടുതിന്നാപ്പാല**, **ആടുകൊട്ടാപാല** എന്നീ പേരുകളിലും അറിയപ്പെടുന്ന **ആടുതൊടാപ്പാല**.

## ഘടന
ഇതിന്റെ നേർത്ത കാണ്ഡം 30-45 സെ.മീ. നീളത്തിൽ പടർന്നു വളരുന്നു. ഇലകൾ 3.5-7 സെ.മീ. നീളമുള്ളതാണ്. ഹൃദയാകാരത്തിലുള്ള ഇലകൾക്ക് നല്ല വീതിയുമുണ്ട്. ഏകാന്തരാന്യാസത്തിലാണ് ഇലകൾ ക്രമീകരിച്ചിരിക്കുന്നത്. ഇലകളുടെ കക്ഷ്യങ്ങളിൽനിന്നും ഒറ്റയായി കടുംചുവപ്പു നിറത്തിലുള്ള പുഷ്പങ്ങളുണ്ടാകുന്നു. ജൂലാ. മുതൽ ഡി. വരെയാണ് പുഷ്പകാലം. കായ്കൾ 1-1.5 സെ.മീ. നീളമുള്ളതാണ്. ആയതാകാരമോ ദീർഘവൃത്താകാരമോ ഉള്ള കായ്കൾ മിനുസമുള്ളതും നെടുകെ ചാലുകളുള്ളതുമാണ്. വിത്തുമുഖേനയാണ് പ്രജനനം നടത്തുന്നത്. 
## രസാദി ഗുണങ്ങൾ
രസം			:തിക്തം

ഗുണം		:ലഘു, രൂക്ഷം, തീക്ഷ്ണം

വീര്യം			:കടു 

## ഔഷധയോഗ്യ ഭാഗം
സമൂലം

## ഔഷധമൂല്യം
ആടുതൊടാപ്പാലയിൽ ബാഷ്പശീലതൈലം, ആൽക്കലോയിഡ്, പൊട്ടാസ്യം ക്ലോറൈഡ്, പൊട്ടാസ്യം നൈട്രേറ്റ് എന്നിവ അടങ്ങിയിരിക്കുന്നു. അരിസ്റ്റലോക്കിൻ എന്ന തിക്തപദാർഥവും ഇതിൽ അടങ്ങിയിട്ടുണ്ട്. ഇവ പിത്തം, വാതം, കഫം എന്നീ ത്രിദോഷങ്ങളെ നിയന്ത്രിക്കുന്നു. ആടുതൊടാപ്പാലയുടെ എല്ലാ ഭാഗങ്ങൾക്കും ഉഗ്രമായ കയ്പുരസമാണ്. ഒരു കൃമിനാശകൗഷധമായ ഇതിന് രോഗങ്ങളുടെ ആവർത്തനസ്വഭാവം തടയുന്നതിനും (periodicity of diseases) ആരോഗ്യം വീണ്ടെടുക്കുന്നതിനും കഴിവുണ്ടെന്നു കരുതപ്പെടുന്നു. ഇത് ഒരു ആർത്തവസ്രാവവർധനൗഷധമായും വിരേചനൗഷധമായും ഉപയോഗിക്കപ്പെടുന്നുണ്ട്. ഈ ചെടി ഉണക്കിപ്പൊടിച്ച് വെള്ളത്തിലിട്ട് ഉണ്ടാക്കുന്ന ശീതകഷായം ആർത്തവക്രമക്കേടുകൾക്കും കൃമിശല്യത്തിനും നല്ല ഔഷധമാണ്. ഇതിന്റെ വേര് ഉണക്കിപ്പൊടിച്ച് ഉപയോഗിച്ചാൽ പ്രസവസമയത്ത് ഗർഭാശയത്തിന്റെ സങ്കോചവികാസങ്ങൾ വർധിക്കുന്നതാണ്. സിൻഡിൽ എർഗർട്ടിനു പകരം ഔഷധമായും ഇത് ഉപയോഗിക്കപ്പെടുന്നുണ്ട്. അനാർത്തവം, വിഷമാർത്തവം, വിഷമപ്രസവം, വയറുവേദന, ആന്ത്രശൂല, വിട്ടുവിട്ടുള്ള പനി, വിരദോഷം തുടങ്ങിയ രോഗങ്ങൾക്ക് ഇത് ആവണക്കെണ്ണയുമായി ചേർത്തുകൊടുക്കുന്നു. സിഫിലിസ്, ഗൊണോറിയ, പലതരം ത്വഗ്രോഗങ്ങൾ, പാമ്പിൻവിഷം എന്നിവയ്ക്കും ഇത് ഒരു ഔഷധമായി ഉപയോഗിക്കപ്പെടുന്നു.

## അവലംബം

## പുറത്തേക്കുള്ള കണ്ണികൾ
* http://ayurvedicmedicinalplants.com/index.php?option=com_zoom&Itemid=26&page=view&catid=1&key=65

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ശലഭത്താര
വർഗ്ഗം:അരിസ്റ്റോലോക്കിയ
ഊളൻ തകര

ഒരു മീറ്ററോളം ഉയരത്തിൽ വളരുന്ന കുറ്റിച്ചെടിയാണ്. ഇന്ത്യയിൽ എല്ലായിടത്തും ഈ ചെടി കണ്ടു വരുന്നു. **പൊന്നാവീരം**,  **പൊന്നാരിവീരൻ** എന്നീ പേരുകളും ഇതിനുണ്ട്.

വളർത്ത്മൃഗങ്ങൾക്ക് ഈ ചെടി വിഷമാണെന്ന് കരുതപ്പെടുന്നു. ഈ ചെടിയുടെ വേരിൽ ഇമോഡിനും വിത്തിൽ ക്രിസാറോബിനും (1,8-dihydroxy-3-methyl-9-anthrone) എൻ-മീതൈൽമോർഫൊലീനും കാണപ്പെടുന്നു.

മോഗ്ദാദ് കോഫി വിത്ത് വറുത്ത് കാപ്പിപ്പൊടിക്ക് പകരമായി ഉപയോഗിക്കാറുണ്ട്. ഈ പൊടിയിൽ പക്ഷെ കഫീൻ അടങ്ങിയിട്ടില്ല. കാപ്പിപ്പൊടിയിൽ മായം ചേർക്കാനും മോഗ്ദാസ് കോഫി വറുത്തത് ഉപയോഗിക്കുന്നു.


Image:Senna occidentalis Blanco1.73b-cropped.jpg|Plate from book *Flora de Filipinas*, Gran edicion, Blanco
Image:Senna occidentalis(Flower).jpg|Flower
പ്രമാണം:ഊളന്തകര.jpg|ഒരു രാത്രി ദൃശ്യം
File:Senna occidentalis 8415.JPG|ഊളൻ തകര


## രസാദി ഗുണങ്ങൾ
രസം			:തിക്തം, മധുരം

ഗുണം		:ലഘു

വീര്യം			:ഉഷ്ണം

വിപാകം		:മധുരം

## ഔഷധയോഗ്യ ഭാഗം
ഇല, വിത്ത്, വേര്

## അവലംബം

## പുറത്തേക്കുള്ള കണ്ണികൾ

* http://www.flowersofindia.net/catalog/slides/Coffee%20Senna.html

വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:സെന്ന
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
പുലിക്കുന്ന്

[250ബിന്ദു|right|thumb|പുലിക്കുന്നിൽ സ്ഥിതി ചെയ്യുന്ന [കാസർഗോഡ് നഗരസഭാ കാര്യാലയം]]
കാസർഗോഡ് നഗരഹൃദയത്തിലെ ഒരു പ്രദേശമാണ് **പുലിക്കുന്ന്**. 

കാസർഗോഡ് ജില്ലയിലെ പ്രധാന സർക്കാർ ഓഫീസുകളും ഭരണസംവിധാനങ്ങളും ഈ പ്രദേശം കേന്ദ്രീകരിച്ച് പ്രവർത്തിക്കുന്നു. ജില്ലയുടെ ഭരണസിരാകേന്ദ്രമായ നഗരസഭാ കാര്യാലയവും സർക്കാർ അതിഥി മന്ദിരവും ഇതിലുൾപ്പെടുന്നു.

## പ്രധാനപ്പെട്ട ഓഫീസുകൾ
### സർക്കാർ ഓഫീസുകൾ
# നഗരസഭാ കാര്യാലയം
#പി.ഡബ്ല്യു.ഡി. ഓഫീസ്
#ഐടി@സ്കൂൾ റിസോഴ്സ് സെന്റർ
#സർക്കാർ ഗസ്റ്റ് ഹൗസ്

## വിദ്യാഭ്യാസ സ്ഥാപനങ്ങൾ
*G.U.P.S Nullippadi
*ചിന്മയ വിദ്യാലയം, കാസർഗോഡ്
## ആരാധനാലയങ്ങൾ
*ശ്രീ ഐവർ ഭഗവതി ക്ഷേത്രം
*മുത്തപ്പൻ ക്ഷേത്രം,പുലിക്കുന്ന്

## പുറമെ നിന്നുള്ള കണ്ണികൾ
*കാസർഗോഡ് ജില്ലയുടെ ഔദ്യോഗിക വെബ്സൈറ്റ് 
## അവലംബം

വർഗ്ഗം:കാസർഗോഡ് ജില്ല
ഊരം

ഇന്ത്യയിൽ എല്ലായിടത്തും കാണുന്ന ഒരു കുറ്റിച്ചെടിയാണ് **ഊരം** അഥവാ **ഊർപ്പം**. ഇംഗ്ലീഷിൽ ഇതിനെ Indian Mallow എന്നു പറയുന്നു. കുടുംബം : Malvaceae, ശാസ്ത്രനാമം : *Abutilon indicum*. ഇവ ഔഷധമായി ഉപയോഗിക്കുന്നു. അലങ്കാരത്തിനായും ഇവ വളർത്തുന്നു.ചെമ്പൻ പുള്ളിച്ചാടൻ, ചൊട്ടശലഭം എന്നീ ശലഭങ്ങളുടെ ലാർവ ഇവയുടെ ഇലകൾ ഭക്ഷിച്ചു വളരാറുണ്ട്.

## രസാദി ഗുണങ്ങൾ
* രസം			:ത്ക്തം, മധുരം
* ഗുണം		:സ്നിഗ്ധം, ഗ്രാഹി
* വീര്യം			:ശീതം
* വിപാകം		:മധുരം 

## ഔഷധയോഗ്യ ഭാഗം
വേര്, വിത്ത്, ഇല

## അവലംബം
 
* ഔഷധ സസ്യങ്ങൾ-2 -ഡോ.എസ്. നേശമണി, കേരള ഭാഷാ ഇൻസ്റ്റിറ്റ്യൂട്ട്

## പുറത്തേക്കുള്ള കണ്ണികൾ

*''Abutilon indicum, Indian Mallow Sinhalese Name:Beheth Anoda'' Indian Mallow, Abutilon
*''Abutilon indicum''  photo
*Abutilon indicum (Linn.) Sweet Medicinal Plant Images Database (School of Chinese Medicine, Hong Kong Baptist University)  

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:അബ്യൂടിലോൺ
വർഗ്ഗം:പാകിസ്താനിലെ സസ്യങ്ങൾ
വർഗ്ഗം:മാൽവേസീ
വർഗ്ഗം:കേരളത്തിലെ സസ്യജാലം
എരുമനാക്ക്

മോറേസി സസ്യകുടുംബത്തിൽ ഉൾപ്പെടുന്ന, ഇന്ത്യയിലെ മിതശീതോഷ്ണ കാലാവസ്ഥയിൽ കാണപ്പെടുന്ന ഒരു ചെറിയ വൃക്ഷമാണ് കാട്ടത്തി. എരുമനാക്ക്, പാറകം എന്നും വിളിക്കുന്നു.
കേരളത്തിൽ  സർവ്വസാധാരണമായി കണ്ടുവരുന്നു.  (ശാസ്ത്രീയനാമം: Ficus hispida).
കല്ലടരുകളിലും കിണറിൻ പടവുകളിലും ഇവ സർവ്വസാധാരണമായി തഴച്ചുവളരുന്നു.
Common name: Hairy Fig, devil fig, opposite leaves fig, rough leaved fig, സംസ്കൃതം : കാകോദുംബരിക काकोदुम्बरिका.
പൊള്ളയായ ശാഖകളോടു കൂടിയ ഈ മരത്തിൽ നിറയെ ചെറിയ അത്തിപ്പഴങ്ങൾ ഉണ്ടാവുന്നു. കാക്കകളും മറ്റ് പക്ഷികളും ഇതു പാകമാകുമ്പോൾ യഥേഷ്ടം ഭക്ഷിക്കുന്നു.
പശുക്കൾക്ക് നല്ല ഇഷ്ടമുള്ള ഒരു ഇലയാണ്. മദി ലക്ഷണം കാണിക്കാത്ത പശുക്കൾക്ക്  പ്രതിവിധിയായി കൊടുക്കുന്നത് കണ്ടിട്ടുണ്ട്. പിന്നെ ഗർഭശേഷം മറുപിള്ള വീഴാൻ വേണ്ടിയും ഈ ഇല തീറ്റിയ്ക്കാറുണ്ട്.﻿
### പ്രത്യേകതകൾ

പാറോത്ത് (തേരകം) 
എന്ന മരത്തിൻറെ ഇലകളുമായി ഇതിന് ഒരു വിദൂര സാമ്യം ഉള്ളതുകൊണ്ട് പലപ്പോഴും   ഇവ രണ്ടു ഒന്നാണെന്ന് തെറ്റിദ്ധരിക്കപ്പെടാറുണ്ട്. താരതമ്യേന പരുക്കൻ ഇലകളുള്ള പാറോത്ത് പണ്ടുകാലങ്ങളിൽ ഫർണിച്ചർ ഉപകരണങ്ങൾ കഴുകി വൃത്തിയാക്കാൻ ഉപയോഗിച്ചിരുന്നു. എന്നാൽ അതിനെ അപേക്ഷിച്ച് എരുമ നാക്കിന്റെ ഇലകൾക്ക് പരുപരുപ്പ് കുറവാണ്.

## വിതരണം
തെക്ക്-കിഴക്കൻ ഏഷ്യ, മലേഷ്യ, പപ്പുവ ന്യൂ ഗ്വിനിയ, ഓസ്‌ട്രേലിയ (ക്വീൻസ്‌ലാന്റ്, നോർത്തേൺ ടെറിട്ടറി, വെസ്റ്റേൺ ഓസ്‌ട്രേലിയ).

## രസാദി ഗുണങ്ങൾ
രസം			:കഷായം, മധുരം

ഗുണം		:രൂക്ഷം, ഗുരു

വീര്യം			:ഉഷ്ണം

വിപാകം		:മധുരം

## ഔഷധയോഗ്യ ഭാഗം
ഫലം, പട്ട, വേര്.

## ഇതും കാണുക
* വലിയ അത്തി
* ശീമയത്തി

## ചിത്രശാല



File:Ficus_hispida_-_എരുമനാക്ക്_01.JPG|പാറയിടുക്കിൽ വളർന്ന എരുമനാക്ക്
File:Ficus_hispida_-_എരുമനാക്ക്_02.JPG|എരുമനാക്ക് കായ ഉൾഭാഗം
File:Ficus_hispida_-_എരുമനാക്ക്_03.JPG|എരുമനാക്ക് കായ ചെടിയിൽ
File:Ficus_oppositifolia.jpg|എരുമനാക്കിന്റെ കായകൾ
File:Ficus oppositifolia 2.jpg|എരുമനാക്കിന്റെ ഇലകൾ



## അവലംബം

*ഔഷധ സസ്യങ്ങൾ-2 -ഡോ.എസ്. നേശമണി, കേരള ഭാഷാ ഇൻസ്റ്റിറ്റ്യൂട്ട്

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/f/ficuhisp/ficuhisp_en.html 
* ചിത്രങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ആലുകൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഫൈക്കസ്
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:മൊറേസി
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പെരിനാട് ഗ്രാമപഞ്ചായത്ത്

**<span class="plainlinks">[[Perinad Gramapanchayat|ഇംഗ്ലീഷ് വിലാസം]]</span>  [[പ്രമാണം:Gtk-dialog-question.svg|കണ്ണി=ഫലകം:Prettyurl#ഉപയോഗക്രമം|12x12ബിന്ദു|സഹായം]]**
 https://ml.wikipedia.org/wiki/Perinad_Gramapanchayat
കൊല്ലം ജില്ലയിലെ ചിറ്റുമല ബ്ളോക്കിലെ സ്വാശ്രയ പഞ്ചായത്തുകളിൽപ്പെടുന്ന ഒരു പഞ്ചായത്ത് ആണ് പെരിനാട്. മനേഹരമായ ഭൂപ്രകൃതിയുളള പെരിനാട് പഞ്ചായത്ത് അഷ്ടമുടിക്കായലിന്റെ ശാഖയായ കാഞ്ഞിരോട്ട് കായലിലേയ്ക്ക് ഇറങ്ങി നിൽക്കുന്നു. പെരിനാട് പഞ്ചായത്തിന്റെ ആകെ വിസ്തീർണ്ണം 24.92 ചതുരശ്ര കിലോമീറ്ററാണ്. 1953 ആഗസ്റ്റ് മാസത്തിലാണ് ആദ്യത്തെ പഞ്ചായത്തു കമ്മിറ്റി നിലവിൽ വരുന്നത്. അഷ്ടമുടിക്കായലിന്റെ ഭാഗമായ കാഞ്ഞിരോട്ടുകായലിന്റെ തെക്കും, കൊല്ലം ചെങ്കോട്ട റോഡിന്റെ വടക്കും, വ്യവസായ കേന്ദ്രമായ കുണ്ടറയ്ക്കു പടിഞ്ഞാറും ഭാഗങ്ങളിലായി മൂന്നിലൊന്നു ഭാഗം ജലാശയത്താൽ ചുറ്റപ്പെട്ട് വിസ്തൃതമായി നീണ്ടുകിടക്കുന്ന കുണ്ടറ വിളംബരത്തിന്റെ പൈതൃകം ഉൾക്കൊള്ളുന്ന പ്രദേശമാണ് പെരിനാട്. “പെരുവേണാട്” എന്ന പേരിന്റെ ഭാഗമാണ് പെരിനാട് എന്നു പറയുന്നത്. വേണാടു രാജ്യത്തിന്റെ പെരുമയുള്ള ഭാഗമെന്ന പ്രശസ്തിയാണ് പെരുവേണാട് എന്നറിയപ്പെട്ടിരുന്നതും പിന്നീട് പെരിനാട് ആയതും. പെരിനാട് പഞ്ചായത്ത് രൂപം കൊളളുന്നതിനു മുൻമ്പ് തൃക്കടവൂർ, തൃക്കരുവ, പെരിനാട്, കുണ്ടറ തുടങ്ങിയ പ്രദേശങ്ങൾ ഉൾപ്പെട്ടതായിരുന്നു പെരിനാട് മേഖല.
## അതിരുകൾ
പഞ്ചായത്തിന്റെ അതിരുകൾ  വടക്ക്, കിഴക്ക്, തെക്ക് കിഴക്ക്, തെക്ക്, തെക്ക് പടിഞ്ഞാറ്, പടിഞ്ഞാറ് എന്നീ ഭാഗങ്ങളിൽ പേരയം, കുണ്ടറ, തൃക്കരുവ, തൃക്കടവൂർ, കിളികൊല്ലൂർ, കൊറ്റംകര എന്നീ പഞ്ചായത്തുകളാണ്‌.
## വാർഡുകൾ
#വെള്ളിമൺ പടി‍ഞ്ഞാറ്  
#വെള്ളിമൺ 	
#വെള്ളിമൺ കിഴക്ക് 
#സ്റ്റാർച്ച്  
#ചെറുമൂട് 
#നാന്തിരിക്കൽ 	 
#ചിറകോണം 	
#കേരളപുരം
#ഇടവട്ടം കിഴക്ക്
#കേരളപുരം പടിഞ്ഞാറ് 
#ഇടവട്ടം എ 	
#വറട്ടുചിറ 	
#ഇടവട്ടം ബി 	
#ഐ.റ്റി.ഐ. 	 
#ചന്ദനത്തോപ്പ് 
#കുഴിയം 
#പെരിനാട് എച്ച്.എസ്. 
#പെരിനാട് 	
#ചെറുമൂട് ഐ.ടി
#ബ്ളാവേത്ത്

## സ്ഥിതിവിവരക്കണക്കുകൾ

## കൂടുതൽ വായനക്ക്

* പെരിനാട് കലാപം
* പെരിനാട് തീവണ്ടി നിലയം
* പെരുനാട്
* സീതകളി

## പുറത്തേക്കുള്ള കണ്ണികൾ
*http://www.trend.kerala.gov.in  
*http://lsgkerala.in/perinadpanchayat 

## അവലംബങ്ങൾ

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
പേരയം ഗ്രാമപഞ്ചായത്ത്

കൊല്ലം ജില്ലയിൽ കൊല്ലം താലൂക്കിൽ  ചിറ്റുമല ബ്ളോക്ക് പരിധിയിൽ വരുന്ന ഗ്രാമ പഞ്ചായത്താണ് പേരയം. 1953 ൽ നിലവിൽ വന്ന പേരയം ഗ്രാമപഞ്ചായത്ത് സമുദ്രനിരപ്പിൽ നിന്നും ഏകദേശം  23 മീറ്റർ ഉയരത്തിലാണ്. ലോകത്തിൽ വത്തിക്കാൻ കഴിഞ്ഞാൽ 100 % ലത്തീൻ കത്തോലിക്കർ അധിവസിക്കുന്ന
പടപ്പക്കര
ഈ പഞ്ചായത്തിൽ ഉൾപ്പെടുന്നു

## അതിരുകൾ
പഞ്ചായത്തിന്റെ അതിരുകൾ മൺട്രോതുരത്ത്, തെക്കേ കല്ലട, കുണ്ടറ, പെരിനാട്,  എന്നീ പഞ്ചായത്തുകളാണ്‌.
## വാർഡുകൾ
#കുതിരമുനമ്പ്  	 
#പടപ്പക്കര 
#കരിക്കുഴി 	 
#കുമ്പളം 	
#കുമ്പളം  പി.എച്ച്.സി. വാർഡ് 	 
#പേരയം എ 	
#പള്ളിയറ 
#കോട്ടപ്പുറം 
#മുളവന 	
#പേരയം ബി 	
#കാഞ്ഞിരകോട് 	 
#നീരൊഴുക്കിൽ 	 
#എസ്.ജെ. ലൈബ്രറി വാർഡ് 
#ഫാത്തിമ ജംഗ്ഷൻ

## സ്ഥിതിവിവരക്കണക്കുകൾ

## അവലംബങ്ങൾ

http://www.trend.kerala.gov.in  

http://lsgkerala.in/perayampanchayat

Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ഐവിരലിക്കോവ

ഒരു ഔഷധസസ്യയിനമാണ് **ഐവിരലിക്കോവ** (ശാസ്ത്രനാമം : *Diplocyclos palmatus* (L.) ). ഇത് **നെയ്യുണ്ണി**, **നെയ്യുർണി** എന്നൊക്കെയും അറിയപ്പെടുന്നു. പടർന്നു വളരുന്ന ഇനമാണ് ഇത്. ഇലയുടെ ആകൃതി അഞ്ചുവിരലുകളുള്ള കൈ പോലെയായതിനാലാണ് ഐവിരലിക്കോവ എന്ന പേര് ലഭിച്ചത്. കായയ്ക്ക് ശിവലിഗത്തോടു സാമ്യമുള്ളതിനാൽ സംസൃതത്തിൽ ഈ സസ്യം *ശിവലിംഗി* എന്നറിയപ്പെടുന്നു.  ഇന്ത്യയിൽ പണ്ട് സർവ്വസാധാരണമായിരുന്ന ഈ സസ്യം മിക്ക സംസ്ഥാനങ്ങളിലും ഇന്ന് അന്യമായിട്ടുണ്ട്. പനി, നീര് എന്നിവയ്ക്ക് ഫലപ്രദമായ ഒരു ഔഷധമായി ഈ സസ്യം ഉപയോഗിക്കുന്നു.

## രസാദി ഗുണങ്ങൾ
*രസം			:തിക്തം
*ഗുണം		:തീക്ഷ്ണം, രൂക്ഷം
*വീര്യം			:ഉഷ്ണം
*വിപാകം		:കടു

## ഔഷധയോഗ്യ ഭാഗം
ഇല, തണ്ട്, ഫലം

## അവലംബം

*ഔഷധ സസ്യങ്ങൾ-2 -ഡോ.എസ്. നേശമണി, കേരള ഭാഷാ ഇൻസ്റ്റിറ്റ്യൂട്ട്
## പുറത്തേക്കുള്ള കണ്ണികൾ

വർഗ്ഗം:സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ആരോഹികൾ
വർഗ്ഗം:മലേഷ്യയിലെ സസ്യങ്ങൾ
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
വർഗ്ഗം:കേരളത്തിലെ സസ്യജാലം
ഓടമരം

ഒരു നിത്യ ഹരിത മരമാണ് **ഓടമരം**.  വരണ്ട പ്രദേശങ്ങളിലാണ് ഈ മരങ്ങൾ കൂടുതലായി കണ്ടുവരുന്നത്. കേരളത്തിൽ മറയൂർ വനങ്ങളിൽ കാണുന്നു. ചെറിയ മരമാണ്. ഇവയുടെ വിത്തിൽ നിന്നും എടുക്കുന്ന എണ്ണയ്ക്ക് ഔഷധമൂല്യമുണ്ട്. മൂത്രവർദ്ധകഗുണങ്ങൾ ഉള്ള തായി കണ്ടിട്ടുണ്ട്. 
## രസാദി ഗുണങ്ങൾ
രസം			:തിക്തം

ഗുണം		:സ്നിഗ്ധം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
കായ്, എണ്ണ, ഇല

## അവലംബം

*ഔഷധ സസ്യങ്ങൾ-2 -ഡോ.എസ്. നേശമണി, കേരള ഭാഷാ ഇൻസ്റ്റിറ്റ്യൂട്ട്

## പുറത്തേക്കുള്ള കണ്ണികൾ
* http://www.worldagroforestry.org/sea/products/afdbases/af/asp/SpeciesInfo.asp?SpID=279

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
ഒരുകാൽ ഞൊണ്ടി

60-180 സെന്റീമീറ്റർ ഉയരം വയ്ക്കുന്ന **ഒരുകാൽ ഞൊണ്ടി**  എന്ന സസ്യം ഇന്ത്യ,അഫ്ഘാനിസ്ഥാൻ,ആഫ്രിക്ക എന്നിവിടങ്ങളിൽ കാണപ്പെടുന്നു.

## രസാദി ഗുണങ്ങൾ
രസം			:തിക്തം, കഷായം

ഗുണം		:രൂക്ഷം, തീക്ഷ്ണം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
സമൂലം

## ചികിൽസയിൽ
അണുനാശക ശക്തിയുള്ള അപൂർവ സസ്യങ്ങളിൽ ഒന്നാണ് ഇത്. പാമ്പ് വിഷത്തിന് പ്രതിവിധിയായി ഉപയോഗിച്ചു വരുന്നു.അസ്ഥി ക്ഷതത്തിനും ചുമ, പനി, ജലദോഷം എന്നിവയ്ക്ക് പ്രതിവിധിയായും ഇത് ഉപയോഗിച്ചു വരുന്നു. ചെവി, കണ്ണ് ഇവയ്ക്കുള്ള ചില അസുഖങ്ങൾക്കു പ്രതിവിധിയായും ഇത് ഉപയോഗിച്ചു വരുന്നു.

## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:ചിത്രം ആവശ്യമുള്ള ലേഖനങ്ങൾ
പൂതക്കുളം ഗ്രാമപഞ്ചായത്ത്

കൊല്ലം ജില്ലയിൽ ചാത്തന്നൂർ മണ്ഡലത്തിന്റെ തെക്കുപടഞ്ഞാറേയറ്റത്ത് ഇടവാ-നടയറ കായലിനോട് ചേർന്നു കിടക്കുന്ന ഒരു ഗ്രാമപ്രദേശമാണ് **പൂതക്കുളം ഗ്രാമപഞ്ചായത്ത് **.1952 വരെ പൂതക്കുളം പരവൂർ വില്ലേജ് പഞ്ചായത്തിന്റെ ഭാഗമായിരുന്നു. 1953ൽ പൂതക്കുളം, നെല്ലേറ്റിൽ, കലയ്ക്കോട് എന്നീ പ്രദേശങ്ങളും കൂനയിൽ പ്രദേശവും ചേർത്ത് പൂതക്കുളം പഞ്ചായത്ത് രൂപീകൃതമായി.
## അതിരുകൾ
പഞ്ചായത്തിന്റെ അതിരുകൾ  പരവൂർ മുനിസിപ്പാലിറ്റിയും, ചാത്തന്നൂർ, കല്ലുവാതുക്കൽ, ചിരക്കര, ഇലകമൺ , ഇടവാ പഞ്ചായത്തുകൾ .

## വാർഡുകൾ
*കോട്ടുവൻകോണം  	 
*മുക്കട 	 
*കൂനംകുളം 
*പുത്തൻകുളം 
*ഊന്നിന്മൂട്
*ഈഴംവിള 
*പൂതക്കുളം 
*എച്ച.എസ്.വാര്ഡ് 
*പുന്നേക്കുളം 
*ഇടയാടി 
*സ്റ്റേഡിയം
*നെല്ലേറ്റിൽ 
*മാവിള 
*ഇടവട്ടം 
*കലയ്ക്കോട് 
*പി.എച്ച്.സി 
*പെരുംകുളം 
*ഞാറോഡ്

## സ്ഥിതിവിവരക്കണക്കുകൾ

## അവലംബങ്ങൾ
http://www.trend.kerala.gov.in  

http://lsgkerala.in/poothakulampanchayat 

Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
മാനന്തവാടി താലൂക്ക്

വയനാട് ജില്ലയിലെ മൂന്ന് താലൂക്കുകളിൽ ഒന്നാണ് മാനന്തവാടി താലൂക്ക്.16 വില്ലേജുകളാണ് ഈ താലൂക്കിൽ ഉള്ളത്. ഈ താലൂക്കിന്റെ വിസ്തീർണ്ണം 740 ചതുരശ്ര കിലോമീറ്ററാണ്. 2011-ലെ സെൻസസ് പ്രകാരം മാനന്തവാടി താലൂക്കിലെ ജനസംഖ്യ 2,58,140 ആണ്.

## വില്ലേജുകൾ
*1 .അഞ്ചു കുന്ന് 
*2 .ഏടവക 
*3 .കാഞ്ഞിരങ്ങാട്
*4 .നല്ലൂർനാട്
*5 .പനമരം
*6 .പയ്യമ്പള്ളി.
*7 .പേരിയ
*8 .പൊരുന്നന്നൂർ
*9 .തവിഞ്ഞാൽ
*10.തിരുനെല്ലി 
*11.തൃശ്ശിലേരി 
*12.നല്ലൂർനാട്
*13.വാളാട് 
*14.വെള്ളമുണ്ട 
*15.ചെറുകാട്ടൂർ 
*16.തൊണ്ടർനാട്
## അവലംബം

വർഗ്ഗം:വയനാട് ജില്ലയിലെ താലൂക്കുകൾ
വൈത്തിരി താലൂക്ക്

വയനാട് ജില്ലയിലെ മൂന്ന് താലൂക്കുകളിൽ ഒന്നാണ് **വൈത്തിരി താലൂക്ക്**. ഈ താലൂക്കിൽ 18 വില്ലേജുകൾ ഉണ്ട്

## വില്ലേജുകൾ
*1 .അച്ചൂരാനം
*2 .ചുണ്ടേൽ 
*3 .കൽപ്പറ്റ 
*4 .കണിയാമ്പറ്റ 
*5 .കാവുമന്ദം 
*6 .കോട്ട്പ്പടി 
*7 .കുന്നത്തിടവക 
*8 . കുപ്പാടിത്തറ 
*9 .കോട്ട്ത്തറ 
*10.മൂപ്പൈനാട്
*11.മുട്ടിൽ നോർത്ത് 
*12 .മുട്ടിൽ സൗത്ത് 
*13. പടിഞ്ഞറത്തറ 
*14.പൊഴുതന 
*15.തരിയോട് 
*16.തൃക്കൈപ്പറ്റ 
*17.വെള്ളരിമല 
*18.വെങ്ങപ്പള്ളി

വർഗ്ഗം:വയനാട് ജില്ലയിലെ താലൂക്കുകൾ
പൂയപ്പള്ളി ഗ്രാമപഞ്ചായത്ത്

കൊല്ലം ജില്ലയുടെ തെക്കുപടിഞ്ഞാറ് ഭാഗത്തായി കൊട്ടാരക്കര ബ്ളോക്ക് പഞ്ചായത്തിൽ സ്ഥിതിചെയ്യുന്ന പൂയപ്പള്ളി ചരിത്രപ്രാധാന്യമുള്ള സ്ഥലമാണ്.  1953 ആഗസ്റ്റ് 15-ാം തിയതിയാണ് പൂയപ്പള്ളി പഞ്ചായത്ത് നിലവിൽ വന്നത്. പൂയപ്പള്ളി പഞ്ചായത്ത് പൂയപ്പള്ളി വില്ലേജ് മാത്രം ഉൾക്കൊള്ളുന്നതാണ്.
## അതിരുകൾ
വടക്ക്-വെളിയം, കരീപ്ര പഞ്ചായത്തുകൾ, കിഴക്ക്-ഇളമാട്, വെളിനല്ലൂർ പഞ്ചായത്തുകൾ, തെക്ക്- കല്ലുവാതുക്കൽ പഞ്ചായത്ത്(ഇത്തിക്കരയാറ്), പടിഞ്ഞാറ് -ആദിച്ചനല്ലൂർ, നെടുമ്പന പഞ്ചായത്തുകൾ എന്നിവയാണ് അതിരുകൾ.
## വാർഡുകൾ
#കൊട്ടറ  	 
#കുന്നുംവാരം 
#തച്ചക്കോട് 
#പൂയപ്പള്ളി 
#കാഞ്ഞിരംപാറ 
#മൈലോട് 
#നെല്ലിപ്പറമ്പ് 	 
#വേങ്കോട് 
#കോഴിക്കോട്
#കാറ്റാടി 	
#പയ്യക്കോട് 
#കുരിശുംമൂട് 
#ചെങ്കുളം 	
#മരുതമണ്പ്പ്ള്ളി 
#പുന്നക്കോട് 
#നാൽക്കവല

## സ്ഥിതിവിവരക്കണക്കുകൾ

## അവലംബങ്ങൾ
http://www.trend.kerala.gov.in  

http://lsgkerala.in/pooyappallypanchayat 

Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
വെളിയം ഗ്രാമപഞ്ചായത്ത്

കൊല്ലം ജില്ലയിൽ ഏതാണ്ട് മധ്യഭാഗത്ത് സ്ഥിതി ചെയ്യുന്ന കുന്നുകളും, പാറക്കെട്ടുകളും, വയലേലകളും, തെങ്ങിൻതോപ്പുകളും, റബ്ബർതോട്ടങ്ങളും, മിശ്രിതകാർഷികവിളകളും, കൈത്തോടുകളും, ചെറുപുഴകളും ഉൾപ്പെട്ട ഇത്തിക്കരയാറിനെ തൊട്ടുരുമ്മികിടക്കുന്ന ഹരിതാഭമായ ഭൂപ്രദേശമാണ് **വെളിയം പഞ്ചായത്ത്**. വെളിയം ഗ്രാമപഞ്ചായത്ത് കൊല്ലം ജില്ലയുടെ ഏതാണ്ട് മധ്യഭാഗത്തായി സ്ഥിതി ചെയ്യുന്നു. കൊല്ലം ജില്ലയിലെ 71 പഞ്ചായത്തുകളിൽ വച്ച് വിസ്തീർണ്ണത്തിന്റെ കാര്യത്തിൽ 16-ം സ്ഥാനം വെളിയം പഞ്ചായത്തിനുണ്ട്. 30.28 ചതുരശ്ര കിലോമീറ്ററിൽ (3028 ഹെക്ടർ) വിസ്തൃതിയിൽ വ്യാപിച്ചുകിടക്കുന്ന  സാമാന്യം വലിപ്പമുള്ള ഒരു പഞ്ചായത്താണ് വെളിയം. ഇന്ത്യയുടെ ഭൂപടത്തിൽ ഭൂമിശാസ്ത്രപരമായി വളരെയധികം പ്രത്യേകതകളുള്ള മലയായ നമിക്കാംകുന്ന് വെളിയത്തിന്റെ തിലകക്കുറിയാണ്.

## അതിരുകൾ
പഞ്ചായത്തിന്റെ വടക്ക് കൊട്ടാരക്കര, ഉമ്മന്നൂർ, നെടുവത്തൂർ പഞ്ചായത്തുകളും തെക്ക് പൂയപ്പള്ളി പഞ്ചായത്തും പടിഞ്ഞാറ് കരീപ്ര പഞ്ചായത്തും കിഴക്ക് ഇളമാട് പഞ്ചായത്തുമാണ് അതിരുകൾ.
## വാർഡുകൾ
#മുട്ടറ 
#മണികണ്ഠേശ്വരം
#ഓടനാവട്ടം 
#വാപ്പാല
#ചെപ്ര 	 
#കളപ്പില 	
#മാലയിൽ 	
#കായില 	
#വെളിയം 	
#വെളിയം കോളനി 	
#ആരൂർക്കോണം 
#പടിഞ്ഞാറ്റിൻകര
#കൊട്ടറ 	
#കലയക്കോട് 
#പരുത്തിയറ 	
#കട്ടയിൽ 
#കുടവട്ടൂർ 	
#അമ്പലത്തുംകാല 
#മാരൂർ

## സ്ഥിതിവിവരക്കണക്കുകൾ

## അവലംബങ്ങൾ

http://www.trend.kerala.gov.in  

http://lsgkerala.in/veliyampanchayat 

Census data 2001

## പുറത്തേക്കുള്ള കണ്ണികൾ

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
കച്ചൂരം

മഞ്ഞൾ വർഗത്തിൽപെട്ടതും ഇംഗ്ലീഷിൽ **വെളുത്ത മഞ്ഞൾ** (**White turmeric'') എന്നറിയപ്പെടുന്നതുമായ ഒരു ചെടിയാണ് **കച്ചൂരം**. കേരളത്തിന്റെ വിവിധഭാഗങ്ങളിൽ **ചണ്ണ**,'' എന്നെല്ലാം അറിയപ്പെടുന്നു. ഇതിന്റെ ജന്മദേശങ്ങൾ [[ഇന്ത്യ|ഇന്ത്യയും]] [[ഇന്തൊനേഷ്യ|ഇന്തൊനേഷ്യയുമാണ്]]. അറബികളാണ് ആറാം നൂറ്റാണ്ടോടുകൂടി ഇതിനെ [[യൂറോപ്പ്|യൂറോപ്പിലെത്തിയ്ക്കുന്നത്]]. ഇപ്പോൾ പടിഞ്ഞാറൻ രാജ്യങ്ങളിൽ ഒരു [[സുഗന്ധവ്യഞ്ജനം|സുഗന്ധവ്യഞ്ജനമെന്ന]] നിലയിൽ ഇതിന്റെ സ്ഥാനം കയ്യടക്കിയിരിയ്ക്കുന്നത്  [[ഇഞ്ചി]] ആയതിനാൽ ഇതിന്റെ ഉപയോഗം അവിടെ വളരെ അപൂർവമാണ്.

==സവിശേഷതകൾ==
[[ഉഷ്ണമേഖല|ഉഷ്ണമേഖലാപ്രദേശങ്ങളിൽ]] വളരുന്ന ഭൂകാണ്ഡമായ കച്ചൂരം ഒന്നിലേറെ വർഷങ്ങൾ ആയുസ്സുള്ള ചെടിയാണ്. മഞ്ഞളിനോട് സാമ്യമുള്ള ഇലകളും തണ്ടും ഇഞ്ചി പോലുള്ള കിഴങ്ങുമാണുള്ളത്. കിഴങ്ങിന് മാങ്ങയുടേയും ഇഞ്ചിയുടെയും ചേർന്ന മണമാണ്. ഒരു മീറ്ററോളം ഉയരം വെയ്ക്കാം. ഇന്തൊനേഷ്യയിൽ ഇതിന്റെ കിഴങ്ങ് പൊടിച്ച് കറിക്കൂട്ടുകളിൽ ചേർക്കാറുണ്ട്. ഇന്ത്യയിൽ അതേപടി കറികളിൽ ചേർത്തോ അച്ചാറിട്ടോ ഉപയോഗിക്കാറുണ്ട്. തായ്‌ വിഭവങ്ങളോടൊപ്പം സാലഡായി ഇതിന്റെ കിഴങ്ങ് വേവിയ്ക്കാതെ നേർത്ത കഷണങ്ങളായി അരിഞ്ഞിട്ടത് ഉപയോഗിക്കാറുണ്ട്. ഉണക്കിയ കിഴങ്ങിൽ നിന്ന് വേർതിരിച്ചെടുക്കുന്ന എണ്ണ സുഗന്ധവസ്തുക്കളുടേയും സോപ്പിന്റേയും നിർമ്മാണത്തിൽ ഉപയോഗിക്കാറുണ്ട്.

==വിവിധഭാഷകളിലെ പേരുകൾ==
തമിഴിൽ **കർപ്പൂരക്കിച്ചിളിക്കിളങ്ങു** എന്നും ബംഗാളിയിൽ **ആം ആദാ (മാങ്ങാ ഇഞ്ചി)** എന്നും ഉറുദു ഭാഷയിൽ **കച്ചൂർ''' എന്നും അറിയപ്പെടുന്നു.

## രസാദി ഗുണങ്ങൾ
രസം			:കടു, തിക്തം

ഗുണം		:ലഘു

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
പ്രകന്ദം

## അവലംബം


* http://www.botanical.com/botanical/mgmh/z/zeodar01.html

## പുറത്തേയ്ക്കുള്ള കണ്ണികൾ
*Ars-Grin.gov, Curcuma zedoaria information from NPGS/GRIN
*CatalogueOfLife.org, Catalogue of Life: 2008 Annual Checklist : Curcuma zedoaria (Christm.) Roscoe
*Iptek.net.id , Situs ipteknet 
*NIH.go.jp , On curcuma zedoaria () 

വർഗ്ഗം:സസ്യങ്ങൾ
വർഗ്ഗം:ഭക്ഷ്യയോഗ്യമായ സസ്യങ്ങൾ
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:സിഞ്ചിബെറേസി
വർഗ്ഗം:കുർക്കുമ
വർഗ്ഗം:കേരളത്തിലെ സസ്യജാലം
പിറവന്തൂർ ഗ്രാമപഞ്ചായത്ത്

കൊല്ലം ജില്ലയിലെ മൂന്ന് മുനിസിപ്പാലിറ്റി പ്രദേശങ്ങളിലൊന്നായ  പുനലൂർ തൊട്ട് വടക്കുവശത്തായി 12985 ഹെക്ടർ പ്രദേശത്തായി വ്യാപിച്ചു കിടക്കുന്ന ഒരു മലയോര ഗ്രാമമാണ് **പിറവന്തൂർ ഗ്രാമപഞ്ചായത്ത്**. ഈ ഗ്രാമത്തിന്റെ  ആകെ  വിസ്തീർണ്ണം  129.85 ച.കി.മീ ആണ്. അതിന്റെ 37% ഭാഗവും വനപ്രദേശങ്ങളുമാണ്. ഇത് 48.04 ചതുരശ്രകിലോമീറ്റർ വരും.
## അതിരുകൾ
ഈ പഞ്ചായത്തിന്റെ വടക്കേ അതിർത്തി അച്ചൻകോവിലാറും തെക്കേ അതിർത്തി പുനലൂർ  നഗരസഭയും കിഴക്ക് ആര്യങ്കാവ് പഞ്ചായത്തും, തെക്ക് കിഴക്ക് തെന്മല പഞ്ചായത്തും അതിരിടുന്നു. പിറവന്തൂരിന്റെ പടിഞ്ഞാറ് ദിശയിൽ പത്തനാപുരവും  തെക്കുപടിഞ്ഞാറായി തലവൂർ, വിളക്കുടി എന്നീ പഞ്ചായത്തുകളും സ്ഥിതി ചെയ്യുന്നു.
## വാർഡുകൾ
#കടശ്ശേരി  	
#പുന്നല 	 
#ചെമ്പനരുവി 	 
#മൈയ്കാമൈൻ 	 
#പെരുന്തോയിൽ 
#വഴങ്ങോട് 	
#കറവൂർ 	 
#വന്മള	 
#അലിമുക്ക് 	
#മുക്കടവ്
#ചീവോട് 
#പിറവന്തൂർ 	
#പാവുമ്പ
#എലിക്കാട്ടൂർ 	 
#കമുകുംചേരി 	 
#ചേകം 		
#കിഴക്കേമുറി 	 
#കടയ്ക്കാമൺ 	 
#കരിമ്പാലൂർ 	 
#കണിയാംപടിക്കൽ 	 
#ചാച്ചിപ്പുന്ന

## സ്ഥിതിവിവരക്കണക്കുകൾ

## ആരാധനാലയങ്ങൾ
### ക്ഷേത്രങ്ങൾ
* അലിമുക്ക് ആനകുളം ശ്രീ ദുർഗ്ഗാദേവി ക്ഷേത്രം, പിറവന്തൂർ
* അലിമുക്ക് ആയിരവില്ലി ശ്രീ മഹാദേവ ക്ഷേത്രം, പിറവന്തൂർ
* പുന്നല ശ്രീ നീലകണ്ഠപുരം ശിവ ക്ഷേത്രം, പിറവന്തൂർ
* പുന്നല അമ്മൂമ്മ കൊട്ടാരം, പിറവന്തൂർ
* ശാസ്താംപടിക്കൽ ശിവപാർവതി ക്ഷേത്രം, പിറവന്തൂർ
* പനങ്ങാട് ശ്രീ മഹാവിഷ്ണു ക്ഷേത്രം, പിറവന്തൂർ
* കണ്ണങ്കര ശ്രീ ശിവക്ഷേത്രം, പിറവന്തൂർ
* കറവൂർ ശ്രീ സുബ്രഹ്മണ്യ സ്വാമി ക്ഷേത്രം, പിറവന്തൂർ
* ശ്രീ സുബ്രഹ്മണ്യ സ്വാമി ക്ഷേത്രം, പിറവന്തൂർ
* എലിക്കാട്ടൂർ ശ്രീ മഹാദേവീ ക്ഷേത്രം, പിറവന്തൂർ
* കടശ്ശേരി ശ്രീ മഹാവിഷ്ണു- ശ്രീ ഭദ്രകാളി ക്ഷേത്രം, പിറവന്തൂർ
* മാങ്കോൺ ശ്രീ മഹാവിഷ്ണു ക്ഷേത്രം, പിറവന്തൂർ
* കറവൂർ ശാസ്താംകുന്ന് ശ്രീ മഹാദേവർ ക്ഷേത്രം, പിറവന്തൂർ
* മഹാദേവർമൺ ശ്രീ മഹാദേവർ ക്ഷേത്രം, പിറവന്തൂർ
* കറവൂർ വാലുതുണ്ട് ആൽത്തറ ദേവി ക്ഷേത്രം, പിറവന്തൂർ
* ചേകം ശ്രീ മഹാദേവർ ക്ഷേത്രം, പിറവന്തൂർ
* കമുകുംചേരി തിരുവിളങ്ങോനപ്പൻ ക്ഷേത്രം, പിറവന്തൂർ
* മറ്റത്ത് തിരുവിളങ്ങോനപ്പൻ ക്ഷേത്രം, പിറവന്തൂർ
* കോട്ടക്കയം ശ്രീ ദേവി ക്ഷേത്രം, പിറവന്തൂർ
* ചെരിപ്പിട്ടക്കാവ് ശ്രീ ദേവി ക്ഷേത്രം, പിറവന്തൂർ
* ഓലപ്പാറ ശ്രീകൃഷ്ണസ്വാമി ക്ഷേത്രം, പിറവന്തൂർ
* മഞ്ചാംകുന്ന് അമ്മൂമ്മക്കാവ്, പിറവന്തൂർ
* കുമരംകുടി ശ്രീ മഹാദേവർ ക്ഷേത്രം, പിറവന്തൂർ
* പുന്നല ശ്രീ ധർമ്മശാസ്താ ക്ഷേത്രം, പിറവന്തൂർ

## അവലംബങ്ങൾ
http://www.trend.kerala.gov.in  

http://lsgkerala.in/piravanthoorpanchayat 

Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ഉമ്മന്നൂർ ഗ്രാമപഞ്ചായത്ത്

കൊല്ലം ജില്ലയിലെ കൊട്ടാരക്കരയിൽ നിന്ന് ഏകദേശം 12 കിലോമീറ്റർ അകലെ സ്ഥിതി ചെയ്യുന്ന പച്ച പിടിച്ച നെൽപ്പാടങ്ങളും, ഫലഭൂയിഷ്ഠമായ കുന്നിൻ പ്രദേശങ്ങളും, പാറക്കൂട്ടങ്ങളും  നിറഞ്ഞ ഒരു ഉൾനാടൻ ഗ്രാമമാണ് **ഉമ്മന്നൂർ പഞ്ചായത്ത്**. വെട്ടിക്കവല ബ്ളോക്കിലെ ആറ് പഞ്ചായത്തുകളിൽ ഏറ്റവും കൂടുതൽ  വിഭിന്നമായ  ഭൂരൂപങ്ങളുള്ളത് ഉമ്മന്നൂർ പഞ്ചായത്തിലാണ്. ഉമ്മന്നൂർ ശ്രീ അഞ്ചു മൂർത്തി ക്ഷേത്രത്തിലെ തെെപ്പൂയ മഹോത്സവം പ്രസിദ്ധമാണ്. ഉമ്മന്നൂർ പഞ്ചായത്തതിർത്തിയിൽ നിന്നും രണ്ട് കിലോമീറ്റർ അടുത്താണ് ആയൂർ. തെക്കൻ ഇടനാടൻ കാർഷിക കാലാവസ്ഥ മേഖലയിലാണ് ഉമ്മന്നൂർ പഞ്ചായത്ത് സ്ഥിതി ചെയ്യുന്നത്. ഉമ്മന്നൂർ, വാളകം എന്നീ വില്ലേജുകളിലായി 3443  ഹെക്ടർ ഭൂവിസ്തൃതി പഞ്ചായത്തിനുണ്ട്.

മൂന്നു മുനിമാർ താമസിച്ചിരുന്നതു കൊണ്ട് ‘മുന്മുനിയൂർ‘ എന്ന പേരു വന്നെന്നും അതാണ് പിന്നീട് ‘ഉമ്മന്നൂർ‘ ആയിമാറിയതെന്നും പറയപ്പെടുന്നു.

## അതിരുകൾ
പഞ്ചായത്തിന്റെ അതിരുകൾ  വെട്ടിക്കവല, ഇടമുളക്കൽ, ഇളമാട്, വെളിയം, കൊട്ടാരക്കര എന്നീ പഞ്ചായത്തുകളാണ്‌.

## വാർഡുകൾ
#നെല്ലിക്കുന്നം  	 
#പ്ളാപ്പളളി 	
#നെടുമൺകാവ് 	 
#പനയറ 	
#അമ്പലക്കര പടിഞ്ഞാറ് 	
#അമ്പലക്കര 	 
#വാളകം നോർത്ത്  	 
#വാളകം തെക്ക് 	 
#പൊലിക്കോട് 		 
#കമ്പംകോട് 	 
#തേവന്നൂർ 	 
#മേൽക്കുളങ്ങര 	
#അണ്ടൂർ 	 
#ഉമ്മന്നൂർ 
#പഴിഞ്ഞം 
#വടക്കോട് 
#പിണറ്റിന്മുകൾ
#വിലയന്തൂർ
#വിലങ്ങറ

## അംഗങ്ങൾ/ജനപ്രതിനിധികൾ

#നെല്ലിക്കുന്നം  	 
#പ്ളാപ്പളളി 	
#നെടുമൺകാവ് 	 
#പനയറ 	
#അമ്പലക്കര പടിഞ്ഞാറ് 	
#അമ്പലക്കര 	 
#വാളകം നോർത്ത്  	 
#വാളകം തെക്ക് 	 
#പൊലിക്കോട് 		 
#കമ്പംകോട്  - അഖിൽ മധു	 
#തേവന്നൂർ 	 
#മേൽക്കുളങ്ങര 	
#അണ്ടൂർ 	 
#ഉമ്മന്നൂർ 
#പഴിഞ്ഞം 
#വടക്കോട് 
#പിണറ്റിന്മുകൾ
#വിലയന്തൂർ
#വിലങ്ങറ

## സ്ഥിതിവിവരക്കണക്കുകൾ

## അവലംബങ്ങൾ
http://www.trend.kerala.gov.in  

http://lsgkerala.in/ummannoorpanchayat 

Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
കാസർഗോഡ് ഗവണ്മെന്റ് ഹയർ സെക്കണ്ടറി സ്കൂൾ

**കാസർഗോഡ് ഗവ. ഹയർ സെക്കണ്ടറി സ്കൂൾ** കാസർഗോഡ് നഗരത്തിന്റെ ഹൃദയഭാഗത്ത് സ്ഥിതിചെയ്യുന്നു. സ്വാതന്ത്യ പ്രാപ്തിക്കു മുൻപു തന്നെ ഈ സ്കൂൾ സ്ഥാപിതമായിരുന്നു.

നഗരസഭ കാര്യാലയം ഈ സ്കൂളിന് സമീപത്താണ് സ്ഥിതി ചെയ്യുന്നത്.

## ചരിത്രം
ദക്ഷിണ കാനറാ ജില്ലാ ബോർഡിന്റെ കീഴിൽ 1918-ൽ പത്ത് ക്ലാസ്സ് മുറികൾ അടങ്ങുന്ന ഒരു എലിമെന്ററി സ്കൂളായാണ് ഈ വിദ്യാലയം പ്രവർത്തനം ആരംഭിച്ചത്. തുടർന്ന് 1927-ൽ കന്നഡ ഭാഷാ മാധ്യമത്തിൽ ബോർഡ് ഹൈസ്കൂൾ എന്ന നാമധേയത്തിൽ അറിയപ്പെട്ടു. 1957-നു ശേഷം കേരളാ സർക്കാരിനു കീഴിലായി. കന്നഡ, തുളു, കൊങ്കിണി, മലയാളം, ഉറുദു തുടങ്ങിയ ഭാഷകൾ സംസാരിക്കുന്ന ജനവിഭാഗങ്ങയിരുന്നു ഈ പ്രദേശത്തുള്ളവർ. ആരംഭത്തിൽ കന്നഡ മാത്രമായിരുന്നുവെങ്കിലും തുടർന്ന്  മലയാളവും ഉൾപ്പെടുത്തി. 2004-ൽ ഹയർ സെക്കണ്ടറി സ്കൂളായി മാറി.

## ഭൗതികസൗകര്യങ്ങൾ
4.75 ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളില് 10 കെട്ടിടങ്ങളിലായി 34 ക്ലാസ് മുറികളും ഹയർ സെക്കണ്ടറിക്ക് രണ്ട് കെട്ടിടത്തിലായി 6 ക്ലാസ് മുറികളുമുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്.

## അവലംബം


വർഗ്ഗം:കാസർഗോഡ് ജില്ലയിലെ വിദ്യാലയങ്ങൾ
ഏഴാച്ചേരി

കോട്ടയം ജില്ലയിൽ മീനച്ചിൽ താലൂക്കിൽ രാമപുരം പഞ്ചായത്തിൽ വെള്ളിലാപ്പിള്ളി ഗ്രാമത്തിൽ ഉൾപ്പെടുന്ന ഒരു കൊച്ചു ഗ്രാമമാണ് **ഏഴാച്ചേരി**. 9.47 ഡിഗ്രി അക്ഷാംശത്തിലും 76.39 ഡിഗ്രി രേഖാംശത്തിലും സ്ഥിതിചെയ്യുന്ന സ്ഥലമാണ് ഏഴാച്ചേരി. പാലാ നഗരത്തിൽ നിന്ന് വടക്കുകിഴക്കുമാറി സ്ഥിതിചെയ്യുന്ന ഏഴാച്ചേരിയുടെ സമീപസ്ഥലങ്ങളാണ് മരങ്ങാട്ടുപിള്ളി, ഉഴവൂർ, രാമപുരം  പ്രവിത്താനം തുടങ്ങിയവ.

സെന്റ് ജോൺസ് പള്ളി, അതിനോടനുബന്ധിച്ചുള്ള ഫാത്തിമാഗിരി ആരാധനാലയം, കാവിൻപുറം ഉമാ-മഹേശ്വര ക്ഷേത്രം എന്നിവ ഇവിടുത്തെ പ്രധാന ആരാധനാകേന്ദ്രങ്ങളാണ്. പ്രശസ്ത കവി ഏഴാച്ചേരി രാമചന്ദ്രൻ ഈ പ്രദേശത്തുകാരനാണ്.

## അവലംബങ്ങൾ


വർഗ്ഗം:കോട്ടയം ജില്ലയിലെ ഗ്രാമങ്ങൾ
കാരറ്റ് (പിണ്ഡം)

പിണ്ഡത്തിന്റെ ഒരു ഏകകമാണ് **കാരറ്റ്**. 200 മില്ലിഗ്രാം (0.007055 ഔൺസ്) ആണ് ഇതിന്റെ വില. വിലയേറിയ വസ്തുക്കളായ വജ്രങ്ങളുടെയും രത്നങ്ങളുടെയും മറ്റും പിണ്ഡമാണ് ഈ ഏകകമുപയോഗിച്ച് അളക്കുന്നത്. കാരറ്റിന്റെ നൂറിലൊരു ഭാഗത്തെ (2 മില്ലിഗ്രാം) പോയന്റ് എന്ന് വിളിക്കുന്നു

വർഗ്ഗം:പിണ്ഡത്തിന്റെ ഏകകങ്ങൾ
വൃദ്ധസദനം

മറ്റ് ആശ്രയമില്ലാത്ത പ്രത്യേകിച്ച് രോഗികളായ വൃദ്ധർക്ക് താമസവും ഭക്ഷണവും ചിലപ്പോൾ ചികിത്സയും  നൽകുന്ന സ്ഥലമാണ് **വൃദ്ധസദനം**. **റിട്ടയർമെന്റ് ഹോം,  റെസിഡൻഷ്യൽ ഹോം, നഴ്സിംഗ് ഹോം, കെയർ ഹോം** എന്നി പേരുകൾ ആണ് പൊതുവേ വികസിത രാജ്യങ്ങളിൽ ഉപയോഗിച്ചു കാണാറുള്ളത്. പൊതുവേ  വൃദ്ധ സദനം എന്ന വാക്ക് ആശാസ്ത്രീയമായി കണക്കാക്കപ്പെടുന്നു. വാർദ്ധക്യം എന്നത് ചികിത്സ ആവശ്യമുള്ള ഒരു രോഗാവസ്ഥയല്ല. പൊതുവേ നല്ല ആരോഗ്യമുള്ള വൃദ്ധരെ ഉദ്ദേശിച്ചു കൊണ്ടല്ല കെയർ ഹോമുകൾ പ്രവർത്തിക്കാറുള്ളത്. രോഗികൾ ആയവരുടെയോ സ്വയം കാര്യങ്ങൾ ചെയ്യാൻ സാധിക്കാത്ത ആളുകളെയോ ഉയർന്ന കൂടുതൽ  സഹായം ആവശ്യമുള്ളവരെയോ താമസിപ്പിച്ചു  ഭക്ഷണവും ചികിത്സയും ചിലപ്പോൾ മരുന്നുകളും നൽകുന്ന ഇടങ്ങൾ ആണിവ. ആധുനിക കാലഘട്ടത്തിൽ കൂട്ടുകുടുംബ വ്യവസ്ഥയിൽ ഉണ്ടായ തകർച്ചയും അണുകുടുംബങ്ങളുടെ ആവിർഭാവവും നിമിത്തം രോഗികളായ വൃദ്ധരുടെ ശുശ്രൂഷയിൽ വേണ്ടത്ര ശ്രദ്ധ ചെലുത്താൻ കുടുംബംഗങ്ങൾക്ക് കഴിയാത്തതാണ് വൃദ്ധസദനങ്ങൾ രൂപീകൃതമാകുന്നതിന് സാഹചര്യം ഒരുക്കിയത്. ആതുര ശുശ്രൂഷാ രംഗത്ത് വന്ന അത്ഭുത പൂർണമായ വളർച്ചനിമിത്തം വൃദ്ധജനങ്ങളുടെ എണ്ണത്തിൽ വന്ന വർദ്ധന മറ്റൊരു കാരണമാണ്. 

മതസംഘടനകൾ, സന്നദ്ധ സംഘങ്ങൾ, സർക്കാർ തുടങ്ങിയവരാണ് സാധാരണയായി വൃദ്ധസദനങ്ങൾ നടത്തുന്നത്. സർക്കാർ നടത്തുന്ന വൃദ്ധസദനങ്ങളിൽ 55 വയസിനുമേൽ പ്രായമുള്ളവർക്കാണ് പ്രവേശനം നൽകുന്നത്. കേരളത്തിൽ സർക്കാർ നടത്തുന്ന 11 വൃദ്ധസദനങ്ങളാണുള്ളത്. ഇവിടെ പ്രവേശനം ആഗ്രഹിക്കുന്നവർ അതത് സ്ഥാപനത്തിന്റെ സൂപ്രണ്ടിന് അപേക്ഷ നൽകണം. ജില്ലാ പ്രബേഷൻ ഓഫീസർ നൽകുന്ന അന്വേഷണ റിപ്പോർട്ട് ലഭിച്ചതിനുശേഷം പ്രവേശനകാര്യത്തിൽ തീരുമാനമുണ്ടാകും.

വൃദ്ധസദനങ്ങൾക്ക് പുറമേ വൃദ്ധജനങ്ങൾക്കുള്ള ഡേകെയർ സെന്ററുകളും സർക്കാർ നടത്തുന്നുണ്ട്. തിരുവനന്തപുരം, എറണാകുളം, കോഴിക്കോട് എന്നിവിടങ്ങളിലായാണ് ഇത്തരം മൂന്ന് ഡേകെയർ സെന്ററുകൾ പ്രവർത്തിക്കുന്നത്. ഇവിടെ പകൽ സമയങ്ങളിൽ ലക്ഷുഭക്ഷണം, ആതുരശൂശ്രൂഷ, സംരക്ഷണം, അഭയം എന്നിവ നൽകപ്പെടുന്നു.

അമേരിക്കൻ ഐക്യനാടുകൾ, കാനഡ, യൂറോപ്യൻ രാജ്യങ്ങൾ, ഓസ്ട്രേലിയ തുടങ്ങിയ വികസിത രാജ്യങ്ങളിൽ റെസിഡൻഷ്യൽ ഹോം, റിട്ടയർമെന്റ് ഹോം, കെയർ ഹോം, നഴ്സിംഗ് ഹോം തുടങ്ങിയ സ്ഥാപനങ്ങളിൽ പ്രത്യേക പരിചരണം ആവശ്യമുള്ള ആളുകൾക്ക് താമസവും ചികിത്സയും നൽകുന്നുണ്ട്. നഴ്സിംഗ് ഹോമുകളിൽ പ്രത്യേക പരിശീലനം സിദ്ധിച്ച നഴ്സുമാർ, ഹെൽത്ത്‌ കെയർ അസിസ്റ്റന്റ് തുടങ്ങിയ പ്രൊഫഷണലുകളുടെ നേതൃത്വത്തിൽ ആണ് രോഗികൾക്ക് പരിചരണം നൽകി വരുന്നത്.  ആരോഗ്യമുള്ള വൃദ്ധർക്ക് പരിചരണം ആവശ്യമില്ലാത്തതിനാൽ വൃദ്ധ സദനം എന്ന വാക്ക് അവിടെ ഉപയോഗിച്ച് കാണപ്പെടുന്നില്ല. എന്നിരുന്നാലും വൃദ്ധരായ രോഗികളാണ് ഇവിടങ്ങളിൽ കൂടുതലായി താമസിക്കുന്നത്. പോഷക സമൃദ്ധമായ ഭക്ഷണം, വ്യായാമത്തിനുള്ള സൗകര്യങ്ങൾ, വിനോദ പരിപാടികൾ തുടങ്ങിയവ നടത്താനുള്ള സൗകര്യങ്ങൾ എന്നിവ പ്രത്യേകം ഏർപ്പെടുത്തിട്ടിട്ടുണ്ട്.  

## അവലംബം
* http://www.swd.kerala.gov.in/ml/index.php?option=com_content&view=article&id=58&Itemid=65
പനമരം ബ്ലോക്ക് പഞ്ചായത്ത്

വയനാട് ജില്ലയിൽ 2010ൽ രൂപീകരിക്കപ്പെട്ട ഒരു ബ്ലോക്ക്.
പുൽപ്പള്ളി,മുള്ളൻകൊല്ലി,പനമരം,കണിയാമ്പറ്റ എന്നീ ഗ്രാമ പഞ്ചായത്തുകൾ ചേർന്നതാണ് **പനമരം ബ്ലോക്ക് പഞ്ചായത്ത്**.

വർഗ്ഗം:വയനാട് ജില്ലയിലെ ബ്ലോക്ക് പഞ്ചായത്തുകൾ
നീൽസ് ഹെൻറിക് ആബേൽ

പ്രശസ്തനായ നോർവേജിയൻ ഗണിതശാസ്ത്രജ്ഞനായിരുന്നു **നീൽസ് ഹെൻറിക് ആബേൽ**. നോർവെയുടെ ഭാഗമായിരുന്ന ഫീനോസ് ദ്വീപിൽ 1802 ആഗസ്റ്റ് 5-ന് ജനിച്ച ആബേൽ ഒരു ലൂതറർ വൈദികന്റെ ഏഴു മക്കളിൽ രണ്ടാമനായിരുന്നു. 1829 ഏപ്രിൽ 6-ന് നോർവേയിലെ തന്നെ ഫ്രോലൻഡിൽ വച്ച് ക്ഷയം ബാധിച്ച് മരണമടഞ്ഞു.

27-ആം വയസ്സിൽ തന്നെ മരണമടഞ്ഞെങ്കിലും ചെറുപ്രായത്തിൽ തന്നെ ആബേൽ ഗണിതശാസ്ത്രത്തിൽ കാതലായ കണ്ടുപിടിത്തങ്ങൾ നടത്തിയിരുന്നു. അഞ്ചാം വർഗ്ഗ ബഹുപദങ്ങൾക്ക് ബിജീയനിർദ്ധാരണം സാധ്യമല്ല എന്ന് തെളിയിച്ചതാണ് ആബേലിന്റെ ഏറ്റവും വലിയ സംഭാവന. ദ്വിപദപ്രമേയത്തിന്റെ തെളിവ് അഭിന്നകസംഖ്യകളെയും ഉൾക്കൊള്ളിക്കുന്ന തരത്തിൽ വികസിപ്പിച്ചത് അദ്ദേഹമാണ്. ഗ്രൂപ് സിദ്ധാന്തം എന്ന ഗണിതശാഖയ്ക്ക് തുടക്കമിട്ടു (ഗാൽവയും സ്വതന്ത്രമായി ഇത് വികസിപ്പിച്ചിരുന്നു). എലിപ്റ്റിക് ഫങ്ഷനുകളെക്കുറിച്ചും കാര്യമായ പഠനങ്ങൾ നടത്തിയെങ്കിലും ഇവ അദ്ദേഹത്തിന്റെ മരണശേഷം മാത്രമാണ് പുറത്തുവന്നത്.

*ഗണിതശാസ്ത്രജ്ഞർക്കുള്ള നോബേൽ സമ്മാനം* എന്ന പേരിൽ അറിയപ്പെടുന്ന ആബേൽ പുരസ്കാരം അദ്ദേഹത്തിന്റെ സ്മരണാർത്ഥം ഏർപ്പെടുത്തിയതാണ്. ഏതാണ്ട് ഒരു മില്യൺ ഡോളർ സമ്മാനത്തുകയുള്ള ഇത് ഓരോ വർഷവും നോർവേയിലെ രാജാവാണ് സമ്മാനിക്കുന്നത്.

വർഗ്ഗം:1802-ൽ ജനിച്ചവർ
വർഗ്ഗം: 1829-ൽ മരിച്ചവർ
വർഗ്ഗം:ഓഗസ്റ്റ് 5-ന് ജനിച്ചവർ
വർഗ്ഗം:ഏപ്രിൽ 6-ന് മരിച്ചവർ
വർഗ്ഗം:നോർവീജിയൻ ഗണിതശാസ്ത്രജ്ഞർ
വർഗ്ഗം:ക്ഷയരോഗം ബാധിച്ച് മരണപ്പെട്ടവർ
സബൂർ

{{For| the book of the Hebrew Bible(‌ദാവീദ്) പ്രബോധനത്തിനായി ദൈവത്തിൽ നിന്നും അവതീർണ്ണമായ ഗ്രന്ഥമാണ് **സബൂർ**. ചില പണ്ഡിതന്മാർ സബൂറും ക്രിസ്ത്യാനികളുടെ മതഗ്രന്ഥമായ സങ്കീർത്തനങ്ങളും ഒന്നാണെന്ന് അഭിപ്രായപ്പെടുന്നു. സബൂർ എന്ന അറബി പദം ഹീബ്രു ഭാഷയിലെ ഗാനം, സംഗീതം എന്നൊക്കെ അർഥം പറയാവുന്ന സിമ്രാ എന്ന വാക്കിന്റെ തതുല്യ പദമാണ്. സബൂറിനെ ഒന്നിലധികം തവണ ഖുർആനിൽ പരാമർശിച്ചിട്ടുണ്ട്.

## സബൂർ  ഖുർആനിൽ

 
 

## അവലംബം

വർഗ്ഗം:ഇസ്ലാമികഗ്രന്ഥങ്ങൾ
നസാഇ

നസാഇ അഥവാ അൽനസാഇ എന്നറിയപ്പെടുന്ന അഹമ്മദ് ഇബിനു ഷുഖൈബ് ഇബിനു അലി ഇബിനു സിനാൻ അബു അബ്ദുൽറഹ്‌മാൻ അൽനസാഇ അറിയപ്പെടുന്ന ഹദീസ് സമാഹാരകനാണ്. അദ്ദേഹത്തിന്റെ സുനൻ അൽസുഗ്റ എന്ന ഹദീസ് സമാഹരണം ഇസ്‌ലാമിലെ ആറ് ആധികാരിക ഹദീസ് ഗ്രന്ഥങ്ങളിൽ ഒന്നാണ്. നസാഇ രചിച്ചതിനാൽ ഈ ഹദീസ് ഗ്രന്ഥം സുനൻ അൽനസാഇ എന്നും അറിയപ്പെടുന്നു. 
## ജീവചരിത്രം
ഖുറാസാനിലെ നസായിൽ 829ൽ ജനിച്ച അദ്ദേഹം മതപഠനത്തിനായി വളരെയധികം യാത്ര ചെയ്യുന്ന ആളായിരുന്നു. യഥാക്രമം  ഈജിപ്തിലും ദമാസ്കസിലും താമച്ചിട്ടുണ്ട്. ഉമയ്യദ് ഭരണാധികാരികളെ വിമർശിച്ചിരുന്ന അദ്ദേഹം 915ൽ ഉമയ്യദ് അനുയായികളാൽ വധിക്കപ്പെടുകയായിരുന്നു. അദ്ദേഹത്തിന്റെ അന്ത്യവിശ്രമസ്ഥലം അജ്ഞാതമാണ് എങ്കിലും മക്കയോ പലസ്തീനിലെ റാമള്ളയോ ആയിരിക്കാമെന്നു കരുതപ്പെടുന്നു.
## രചനകൾ
16 ഗ്രന്ഥങ്ങളുടെ രചയിതാവായ നസാഇയുടെ 6 ഗ്രന്ഥങ്ങളും ഹദീസുകളുമായി ബന്ധപ്പെട്ടവയാണ്.

## അവലംബം

വർഗ്ഗം:ഇസ്ലാമികം
ജൂലൈ 4 (ചലച്ചിത്രം)

ജോഷിയുടെ സംവിധാനത്തിൽ ദിലീപ്, സിദ്ദിഖ്, ദേവൻ, റോമ എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു മലയാളചലച്ചിത്രമാണ് ***ജൂലൈ 4***. അനന്യ ഫിലിംസിന്റെ ബാനറിൽ സുകു നായർ, ആൽ‌വിൻ ആന്റണി എന്നിവർ നിർമ്മിച്ച ഈ ചിത്രം അനന്യ ഫിലിംസ് തന്നെയാണ് വിതരണം ചെയ്തിരിക്കുന്നത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ഉദയകൃഷ്ണ, സിബി കെ. തോമസ് എന്നിവരാണ്.

## അഭിനേതാക്കൾ

## സംഗീതം
ഷിബു ചക്രവർത്തി എഴുതിയ ഇതിലെ ഗാനങ്ങൾക്ക് സംഗീതം പകർന്നത് ഔസേപ്പച്ചൻ ആണ്.

; ഗാനങ്ങൾ
# കനവിന്റെ കടവത്ത് – വിധു പ്രതാപ്, ജ്യോത്സ്ന
# കാട്ടുപൂച്ച – അഫ്‌സൽ, സയനോര ഫിലിപ്പ്
# ഒരുവാക്കു മിണ്ടാതെ – വിനീത് ശ്രീനിവാസൻ
# കനവിന്റെ കടവത്ത് – ജ്യോത്സ്ന
# വാകമരത്തിൻ – സയനോര ഫിലിപ്പ്
# ഒരുവാക്കു മിണ്ടാതെ – ശ്വേത മോഹൻ
# വാകമരത്തിൻ – എം.ജി. ശ്രീകുമാർ, സയനോര ഫിലിപ്പ്

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ജൂലൈ 4''  – മലയാളസംഗീതം.ഇൻഫോ
* http://popcorn.oneindia.in/title/1720/july-4.html 
## പടം കാണുക
ജൂലൈ 4

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ഷിബു ചക്രവർത്തിയുടെ ഗാനങ്ങൾ
വർഗ്ഗം:ഔസേപ്പച്ചൻ സംഗീതം പകർന്ന ചലച്ചിത്രങ്ങൾ
വർഗ്ഗം:ദിലീപ് അഭിനയിച്ച ചലച്ചിത്രങ്ങൾ
വർഗ്ഗം:ദിലീപ് -റോമ ജോഡി
രാജപുരം

ഉത്തരകേരളത്തിലെ ഒരു കുടിയേറ്റ കേന്ദ്രമാണ് **രാജപുരം**. കാസർഗോഡ് ജില്ലയിലെ കള്ളാർ പഞ്ചായത്തിലാണു ഈ ഗ്രാമം സ്ഥിതി ചെയ്യുന്നത്. **ഏച്ചിക്കോൽ** എന്നപേരിൽ അറിയപ്പെട്ടു വന്നിരുന്ന ഈ പ്രദേശം, ക്നാനായകുടിയേറ്റക്കാരുടെ വരവിനുശേഷമാണ്‌ രാജപുരം എന്ന പേരിൽ അറിയപ്പെട്ടു തുടങ്ങിയത്. 1943 -ൽ എത്തിച്ചേർന്ന കുടിയേറ്റകർഷകർ താമസിക്കാൻ വേണ്ടിയുണ്ടാക്കിയ ഷെഡ് പിന്നീട് പള്ളിയായി ഉപയോഗിച്ചു തുടങ്ങി. തുടർന്ന് അടുത്തുതന്നെ സ്കൂൾ പണിയുകയും വ്യാപാരസ്ഥാപനങ്ങൾ വരികയും ചെയ്തു. രാജപുരം ഇന്ന് മലയോര ഗ്രാമപ്രദേശങ്ങളിൽ വികസനകാര്യത്തിൽ വളരെ മുന്നിൽ നിൽക്കുന്ന ഒരു പ്രദേശമാണ്‌. ബാങ്കുകൾ, പൊലീസ് സ്റ്റേഷൻ, പോസ്റ്റോഫീസ് തുടങ്ങിയ പൊതുസ്ഥാപനങ്ങൾ പ്ലസ്‌ടു അടക്കമുള്ള സ്കൂൾ, ഡിഗ്രി കോളേജ് തുടങ്ങി നാടിന്റെ വികസനത്തിനാവശ്യമായ ഒട്ടനവധി സൗകര്യങ്ങൾ ഇന്നിവിടെ ഉണ്ട്. 
## പ്രധാന വിദ്യാഭ്യാസ സ്ഥാപനങ്ങൾ
*ഹോളി ഫാമിലി ഹയർസെക്കണ്ടറി സ്കൂൾ, രാജപുരം 

*സെന്റ് പയസ് ടെൻ‌ത് കോളേജ്, രാജപുരം

## ഇതുകൂടി കാണുക
*മലബാറിലെ ക്രിസ്ത്യൻ കുടിയേറ്റം

* മലബാർ കുടിയേറ്റം സ്കൂൾവിക്കി

## ചിത്രശാല

പ്രമാണം:Rajapuram HolyFamilyChurch.jpg|thumb|ഹോളി ഫാമിലി ചർച്ച്, രാജപുരം
പ്രമാണം:Rajapuram HolyFamilyHighSchool.jpg|thumb|ഹോളി ഫാമിലി ഹൈസ്കൂൾ, രാജപുരം
File:Holy family church Rajapuram 03.jpg|ഹോളി ഫാമിലി ചർച്ച്, രാജപുരം (പുതിയ ചർച്ച് നിർമ്മിക്കുന്നതിന് 27/04/2025 ന് ഇത് തകർത്തു.)


## അവലംബം
പുസ്തകം: കാസർഗോഡ്: ചരിത്രവും സമൂഹവും - കാസർഗോഡ് ജില്ലാപഞ്ചായത്ത് പ്രസിദ്ധീകരണം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
പോരുവഴി ഗ്രാമപഞ്ചായത്ത്

കൊല്ലം ജില്ലയിലെ കുന്നത്തൂർ താലൂക്കിലെ ശാസ്താംകോട്ട ബ്ളോക്കിലുള്ള ഒരു ഗ്രാമപഞ്ചായത്താണ് **പോരുവഴി ഗ്രാമപഞ്ചായത്ത്**. പോരുവഴി എന്ന ഒരു വില്ലേജ് മാത്രമടങ്ങുന്നതാണ് ഈ ഗ്രാമപഞ്ചായത്ത്. കൊല്ലം ജില്ലയിലെ വടക്കുപടിഞ്ഞാറു ഭാഗത്തായി കിടക്കുന്ന പോരുവഴി പഞ്ചായത്ത് ശാസ്താംകോട്ട പട്ടണത്തിൽ നിന്നും ഏകദേശം 4 കിലോമീറ്റർ വടക്കുമാറി സ്ഥിതി ചെയ്യുന്നു. ശാസ്താംനട എന്ന സ്ഥലത്താണ് പഞ്ചായത്ത് ആഫീസ് സ്ഥിതി ചെയ്യുന്നത്. 19.35 ചതുരശ്രകിലോമീറ്ററാണ് പഞ്ചായത്തിന്റെ ആകെ വിസ്തീർണ്ണം. . വിസ്തൃതിയേറിയ കുന്നിൻചരിവുകളും വിശാലമായ താഴ്വരകളും ഉയർന്ന കുന്നിൻപുറങ്ങളും എല്ലാം ഇടകലർന്ന മനോഹരമായ ഭൂപ്രകൃതിയാണ് പോരുവഴിയുടേത്. കാവുകളുടേയും കളരികളുടേയും കുളങ്ങളുടേയും നാടാണ് പോരുവഴി. പള്ളിക്കലാറ് പോരുവഴിയുടെ വടക്കേ അതിരായൊഴുകുന്നു.ഏക ദുര്യോധനക്ഷേത്രമായ പോരുവഴി പെരുവിരുത്തി മലനട ക്ഷേത്രം ഇവിടെയാണ്.

## അതിരുകൾ
വടക്കുഭാഗത്ത് പത്തനംതിട്ട ജില്ലയിലെ പള്ളിക്കൽ പഞ്ചായത്തും, കിഴക്കുഭാഗത്ത് പത്തനംതിട്ട ജില്ലയിലെതന്നെ കടമ്പനാട് പഞ്ചായത്തും, തെക്കുകിഴക്കുഭാഗത്ത് കുന്നത്തൂർ പഞ്ചായത്തും, തെക്കുഭാഗത്ത് ശാസ്താംകോട്ട പഞ്ചായത്തും, പടിഞ്ഞാറുഭാഗത്ത് ശൂരനാട് വടക്കും, തെക്കും പഞ്ചായത്തുകളുമാണ് പോരുവഴി പഞ്ചായത്തുമായി അതിർത്തി പങ്കു വയ്ക്കുന്ന പ്രദേശങ്ങൾ
## വാർഡുകൾ
#ചാത്താക്കുളം  	 
#മലനട 	
#മൂവക്കോട് 	
#മണ്ണാറോഡ് 	
#ഇടക്കാട് 	
#കോളേജ് വാർഡ്	
#വായനശാല വാർഡ് 	
#അമ്പലത്തുംഭാഗം 
#ചാങ്ങയിൽകാവ് 
#ബ്ളോക്ക് ആഫീസ് 
#ശാസ്താംനട 
#കമ്പലടി
#മയിലാടുംകുന്ന് 
#കമ്പലടി വടക്ക് 
#മയ്യത്തുംകര
#പള്ളിമുറി 
#നടുവിലമുറി
#വടക്കേമുറി

## സ്ഥിതിവിവരക്കണക്കുകൾ

## അവലംബങ്ങൾ
http://www.trend.kerala.gov.in  

http://lsgkerala.in/poruvazhypanchayat 

Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ശാസ്താംകോട്ട ഗ്രാമപഞ്ചായത്ത്

കൊല്ലം ജില്ലയുടെ വടക്കുപടിഞ്ഞാറു ഭാഗത്തായി കരുനാഗപ്പള്ളി ടൌണിൽനിന്ന് ഏതാണ്ട് 11 കി.മീ. കിഴക്കുമാറി ശാസ്താംകോട്ട പഞ്ചായത്ത് സ്ഥിതിചെയ്യുന്നു. 1962-ൽ ആണ് ശാസ്താംകോട്ട പഞ്ചായത്തു രൂപംകൊണ്ടത്. അതിനുമുമ്പ് ഈ ഗ്രാമം പോരുവഴിപഞ്ചായത്തിന്റെ ഭാഗമായിരുന്നു. കുന്നത്തൂർ താലൂക്കിന്റെ ആസ്ഥാനമായ ശാസ്താംകോട്ട ടൗണാണ് പഞ്ചായത്തിന്റെ ഹൃദയഭാഗം. ശാസ്താംകോട്ട പഞ്ചായത്തിന്റെ മാത്രമല്ല കേരളത്തിലെ തന്നെ പ്രത്യേകതയാർന്ന ഒരു ജലാശയമാണ് ശാസ്താംകോട്ട കായൽ. ഇന്ത്യയിലെ നാലാമത്തേതും കേരളത്തിലെ ഏറ്റവും വലുതുമായ ശുദ്ധജല തടാകവുമാണ് ഇത്. ശാസ്താംകോട്ട ഗ്രാമപഞ്ചായത്ത് ഒരു കാർഷിക ഗ്രാമമാണ്.

## അതിരുകൾ
പഞ്ചായത്തിന്റെ അതിരുകൾ ശൂരനാട് തെക്ക്, പോരുവഴി, കുന്നത്തൂർ, കിഴക്കേ കല്ലട, പടിഞ്ഞാറേ കല്ലട, മൈനാഗപ്പള്ളി  എന്നീ പഞ്ചായത്തുകളാണ്‌.
## വാർഡുകൾ
#പനപ്പെട്ടി  	 
#പനപ്പെട്ടി കിഴക്ക് 
#സിനിമാപറമ്പ്
#മുതുപിലാക്കാട് കിഴക്ക് 	
#മുതുപിലാക്കാട് 
#കരിന്തോട്ടുവ 
#പെരുവേലിക്കര
#പുന്നമൂട് 	
#മുതുപിലാക്കാട് പടിഞ്ഞാറ് 
#മനക്കര കിഴക്ക് 
#ശാസ്താംകോട്ട ഠൌൺ
#രാജഗിരി 	
#മനക്കര പടിഞ്ഞാറ് 	
#പള്ളിശ്ശേരിക്കൽ തെക്ക് 	
#പള്ളിശ്ശേരിക്കൽ 
#പള്ളിശ്ശേരിക്കൽ പടിഞ്ഞാറ്
#പള്ളിശ്ശേരിക്കൽ കിഴക്ക് 	
#മനക്കര 
#ഭരണിക്കാവ്

## സ്ഥിതിവിവരക്കണക്കുകൾ

## അവലംബങ്ങൾ
http://www.trend.kerala.gov.in  

http://lsgkerala.in/sasthamcottapanchayat 

Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ശൂരനാട് വടക്ക് ഗ്രാമപഞ്ചായത്ത്

കൊല്ലം ജില്ലയിലെ കുന്നത്തൂർ താലൂക്കിൽ ശാസ്താംകോട്ട ബ്ളോക്കിൽ ഉൾപ്പെടുന്ന ആറ് പഞ്ചായത്തുകളിൽ ഒന്നാണ് **ശൂരനാട് വടക്ക് ഗ്രാമപഞ്ചായത്ത്**. പഴയ ശൂരനാട് ഇന്ന് രണ്ട് പഞ്ചായത്തുകളാണ് - ശുരനാട് വടക്ക്, ശൂരനാട് തെക്ക്. 22.67 ചതുരശ്ര കിലോമീറ്ററാണ്  ഈ പഞ്ചായത്തിൻറെ വിസ്തീർണ്ണം.
## അതിരുകൾ
പഞ്ചായത്തിന്റെ അതിരുകൾ  പള്ളിക്കൽ, പോരുവഴി, ശൂരനാട് തെക്ക്, തഴവ, താമരക്കുളം എന്നീ പഞ്ചായത്തുകളാണ്‌.
## വാർഡുകൾ
#പുലിക്കുളം  	 
#സംഗമം 
#വയ്യാങ്കര 
#ആനയടി 	
#പാതിരിയ്ക്കൽ 
#കണ്ണമം 	 
#കുന്നിരാടം 	
#നടുവിലമുറി
#പുളിമൂട് 
#തെക്കേമുറി 
#ചക്കുവള്ളി 	 
#പടിഞ്ഞാറ്റേ കിഴക്ക് 
#പള്ളിച്ചന്ത 	 
#ഹൈസ്കൂൾ വാർഡ്
#പഞ്ചായത്താഫീസ് വാർഡ്	
#അഴകിയകാവ് എൽ.പി.എസ്. വാർഡ്	 
#പടിഞ്ഞാറ്റുമുറി 	
#പാറക്കടവു

## സ്ഥിതിവിവരക്കണക്കുകൾ

## അവലംബങ്ങൾ
http://www.trend.kerala.gov.in  

http://lsgkerala.in/sooranadnorthpanchayat 

Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ശൂരനാട് തെക്ക് ഗ്രാമപഞ്ചായത്ത്

കൊല്ലം ജില്ലയിലെ കുന്നത്തൂർ താലൂക്കിൽ ശാസ്താംകോട്ട ബ്ളോക്കിൽ ഉൾപ്പെടുന്ന പഞ്ചായത്താണ് ശൂരനാട് തെക്ക് പഞ്ചായത്ത്. ഈ പഞ്ചായത്തിൻറെ വിസ്തീർണ്ണം 17.17 ചതുരശ്രകിലോമീറ്ററാണ്. 1962-ലെ വില്ലേജ് പുനർനിർണ്ണയത്തിന്റെ ഭാഗമായി ശൂരനാട് വില്ലേജിനെ ശൂരനാട് തെക്ക്, ശൂരനാട് വടക്ക് എന്നിങ്ങനെ രണ്ടു വില്ലേജുകളായി വിഭജിച്ചു. അതേവർഷം തന്നെ അവിഭക്ത ശൂരനാട് പഞ്ചായത്ത്, ശൂരനാട് തെക്ക് പഞ്ചായത്തെന്നും ശൂരനാട് വടക്ക് പഞ്ചായത്തെന്നും രണ്ടായി വിഭജിക്കപ്പെട്ടു. കൊല്ലം നഗരത്തിന് ഏകദേശം 30 കിലോമീറ്റർ വടക്കുകിഴക്കായും അറബിക്കടലിനു 12 കിലോമീറ്റർ കിഴക്കായും ശാസ്താംകോട്ടക്ക് വടക്കുപടിഞ്ഞാറായും സ്ഥിതിചെയ്യുന്ന പ്രകൃതിരമണീയമായ ഭൂപ്രദേശമാണ് ശൂരനാട് തെക്ക് പഞ്ചായത്ത്. നാഷണൽ ഹൈവേ 47-ൽ കൊല്ലത്തിനും കായംകളുത്തിനുമിടയിലുള്ള കരുനാഗപ്പള്ളിയാണ് ഏറ്റവും അടുത്തുള്ള പ്രധാന കേന്ദ്രം.  പഞ്ചായത്തിലെ പ്രധാനസ്ഥലങ്ങൾ കോയിക്കൽചന്ത, പള്ളിച്ചന്ത, പതാരം, ചക്കുവള്ളി, വായനശാലമുക്ക്, കുമരൻചിറ, കക്കാക്കുന്ന്, നാലുമുക്ക്, മാലുമേൽക്കടവ് തുടങ്ങിയവയാണ്.
## അതിരുകൾ
പഞ്ചായത്തിന്റെ വടക്കുഭാഗത്ത് ശൂരനാട് വടക്ക് പഞ്ചായത്തും, കിഴക്കുഭാഗത്ത് പോരുവഴി, ശാസ്താംകോട്ട എന്നീ പഞ്ചായത്തുകളും, പടിഞ്ഞാറായി തൊടിയൂർ പഞ്ചായത്തും സ്ഥിതിചെയ്യുന്നു.
## വാർഡുകൾ
#ഇരവിച്ചിറ പടിഞ്ഞാറ്  	 
#ഇരവിച്ചിറ 
#ഇരവിച്ചിറ നടുവിൽ 
#തൃക്കുന്നപ്പുഴ വടക്ക് 	
#ഇരവിച്ചിറ കിഴക്ക് 
#ഇഞ്ചക്കാട് വടക്ക് 	
#തൃക്കുന്നപ്പുഴ 
#ഇഞ്ചക്കാട് 	
#ആയിക്കുന്നം 	 
#തൃക്കുന്നപ്പുഴ തെക്ക് 
#ഇരവിച്ചിറ തെക്ക് 	
#കുമരംചിറ 	
#കിടങ്ങയം കന്നിമേൽ 	
#കിടങ്ങയം നടുവിൽ
#കിടങ്ങയം വടക്ക്

## സ്ഥിതിവിവരക്കണക്കുകൾ

## അവലംബങ്ങൾ
http://www.trend.kerala.gov.in  

http://lsgkerala.in/sooranadsouthpanchayat 

Census data 2001

വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ